Venesiya Film Festivalının rəhbəri türkləri tərifləyir\nNuri Bilge Ceylan "Qış yuxusu" filminə görə Kann festivalında mükafat alarkən, 2014\n- Dünya səviyyəsində diqqət cəlb edən filmlər\n“Əgər həyatda olan 10 ən yaxşı rejissorun siyahısını tutası olsam, Nuri Bilge Ceylan mütləq o siyahıda olar.”\nQarşıdan gələn 72-ci Venesiya Film Festivalının rəhbəri Alberto Barbera 2014-cü il Kann Festivalının qalibi Nuri Bilge Ceylanı baş münsiflər heyətinə üzv təyin edib və bu münasibətlə onun haqqında xoş sözlər deyib.\n“Bir zamanlar Anadoluda” filmini son 15 ilin ən gözəl filmlərindən biri kimi qiymətləndirib.\n“Ceylana münsif olmağı nahar zamanı təklif etdim. Türk filminə heyranlığımı qeyd etdim. O, təklifi qəbul etdi.”\nA.Barbera türk filminin yeni ulduzları haqda da yüksək rəy bildirib.\n“Keçən il Kaan Müjdecinin “Sivas” filmi festivalın yarışma hissəsinin əsas filmlərindən idi. Bu il Emin Alperin gözəl, kəskin və heyrətamiz filmi əsas filmlərdəndir."\n"Türk filmi son illərdə getdikcə daha maraqlı olur. İndi türk filminə yeni nəsil gəlib. Onlar dünya səviyyəsində diqqət cəlb edən filmlər yaradırlar. Venesiya kimi önəmli kino tədbirlərində göstərilməyə layiqdirlər.”\nRəsmi məlumata görə, Emin Alperin 114 dəqiqəlik “Abluka” filmi siyasi zorakılıq altında sağ qalmağa çalışan iki qardaşın hekayəsidir. Bu film Qızıl Aslan Mükafatı uğrunda Rusiyadan A.Sokurovun, İsraildən Amos Gitai’nin, Erməni-Kanada rejissoru Atom Egoyan'ın filmlərilə birlikdə yarışacaq.\nFestivalın qeyri-yarış hissəsində də bir neçə türk filmi göstəriləcək.\nXəbər verdiyimiz kimi, Orxan Pamukun "Məsumiyyət Muzeyi" romanı əsasında rejissor Grant Gee'nin çəkdiyi film də 2-12 sentyabr tarixləri arasında keçiriləcək bu festivalda ilk dəfə nümayiş etdiriləcək.\nRuslar da, türklər də, iranlılar da mükafat qazandılar


Millimizin qapıçısı ilk dəfə özəl sirrlərini açdı: “O qızı bədbəxt edə bilmərəm” – Səhifə 233479 – Yenicag.Az\nAna Səhifə Maqazin Millimizin qapıçısı ilk dəfə özəl sirrlərini açdı: “O qızı bədbəxt edə bilmərəm”\nMillimizin qapıçısı ilk dəfə özəl sirrlərini açdı: “O qızı bədbəxt edə bilmərəm”\nYeni Çağ Media Qrupu – Fevral 28, 2018 - 13:28\nAdətən, idman aləmində gördüyü işlərdən danışıb. Bu dəfə isə şəxsi həyatı ilə bağlı sirlərini açdı.\nFutbol üzrə milli komandanın qapıçısı Kamran Ağayevin Yenicag.az-a müsahibəsini təqdim edirik.\n– Bu günlərdə aparıcı xanımla sevgili olmağınız barədə xəbərlər yayıldı. Açıqlama verdiniz ki, sadəcə dostsunuz. Bəs nə vaxt evlənib, bu söz-söhbətlərə son qoyacaqsız?\n– Tək aparıcı yox e, bir çox müğənnilər var ki, onlarla dostluq edirəm. Amma yenə təkrarlayıram: onlarla aramızda sevgi münasibətləri yoxdur.\n– Evliliklə bağlı sualdan yayındınız nəsə…\n– Nə vaxt qismət olsa, evlənəcəm. Bəlkə də qızlar elə bilir ki, dostluq etdiyim müğənnilərlə sevgi yaşayıram. Bu, hardasa mənim üçün də problem yaradır.\n– Hər halda, ürəyiniz də yəqin boş deyil?\n– Sizə bir sirr açım: 31 yaşına çatmışam, amma hələ də sevginin nə olduğun bilmirəm. Əlbəttə, xoşuma gələn qızlar olub, amma bunu “sevgi” adlandırmaq düzgün deyil.\n– Evlənəcəyiniz qız necə biri olmalıdır?\n– Ümumiyyətlə, eyibsiz insan yoxdur, ideal olan tək Allahdır. İstər qız, istərsə də oğlan ailə quranda eyiblərə göz yummalıdır.\n– Eyib deyərkən?\n– Oğlan var ali təhsilli qız istəyir, oğlan var, deyir ki, qız hicablı olsun. Amma bir də görürsən ki, qarşına təsəvvür etmədiyin, tamam başqa bir qız çıxır, hansı ki, istədiyin o xüsusiyyətlər onda yoxdur. Bunula belə, o qız ürəyinə yatır. Qəlbinlə bacara bilmirsən. Onda belə şeylərə göz yumursan.\n– Yəni demək istəyirsən ki, könül sevən göyçək olar?\n– Bəli. Qız da belədir. Sevgisinə görə, oğlanın hansısa mənfi hərəkətlərinə göz yumur.\n– Ətrafında səninlə evlənmək istəyən, sevgi mesajları yazan qızların da sayı çox olar, eləmi?\n– Onsuz da elə qıza da, oğlana da sevgi mesajları yazan çox olur. O demək deyil ki, elə mən həmin qızın qapısına elçi göndərməliyəm? Ailə qurmaq məsuliyyətli işdir. Hər bir valideyn qızını elə bir oğlana vermək istəyər ki, spirtli içki içməsin, narkotik istifadəçisi olmasın. Şükür Allaha, mən belə şeylərdən uzağam.\n– Evdə heç məsləhət edən olurmu ki, “oğlum, bu qohum qızlardan biri ilə evlən?”\n– Olur. Çoxları mənə deyir ki, evlən, qızı sonra sevəcəksən.\n– Sizcə, düz deyirlər?\n– Yox, bu, yanlış fikirdir. Sevməsəm, o qızı evimə gətirib, bədbəxt edə bilmərəm. Hər kəs istəyər ki, sevib ailə qursun. Əgər sevgisiz ailə qursan, o sevgini kənarda axtaracaqsan. Lap evdə məsləhət görsələr ki, tutalım bu yaxşı qızdır, bununla evlən. Əlbəttə, hamı istəyər ki, yaxşı qızla ailə qursun. Amma evlənmək xatirinə evlənim, sonradan başlayım sevgimi axtarmağa? Sevgisiz izdivac mütləq ailənin dağılmasına gətirib çıxaracaq. Ara yerdə qız bədbəxt olur. Oğlan neçənci dəfə desən evlənəcək. Buna görə də götür-qoy etmək lazımdır, hansısa xanımın haqqına girmək olmaz.\n– İdmançıların bəziləri model qızlarla evlənir. Sizin üçün gözəllik önəmlidir?\n– İndi belə şeylər problem deyil. Gözəlliyi plastik əməliyyatlar hesabına da əldə etmək olur. Əsas olan ailəcanlı, əxlaqlı, gözəl xasiyyətli olmasıdır. Söz yox, hamı istəyər ki, dünya gözəli ilə evlənsin, amma qismətdən artıq yemək olmaz.\n– Qısqancsınız, ailədə sərt qadağalarınız olacaqmı?\n– Qısqanc deyəndə ki, yetimçiliklə böyümüşəm. Anamı uşaq ikən itirmişəm. Atamı çox istəmişəm. Hələ bir dəfə atam mənə deməyib ki, bu işi elə, ya da belə elə. Yeniyetməlik vaxtımdan özüm öz ayağım üstə durmağı bacarmışam. Öz həyat tərzim və baxışlarım var. Kaprizli olduğumu düşünmürəm, hər halda, müəyyən mühafizəkarlığım var. Bu da mənim xarakterimdir. Yəqin ki, məni başadüşən bir qadın qarşıma çıxar.\nfutbolçu, Kamran Ağayev,\nMəşhur futbolçunun anasından şok açıqlama: "Mafiya olmasaydı, daha çox qazanardı"\nMəşhur futbolçunun xanımından TƏLƏB: “Ən azı dörd uşaq...” - FOTO


Artişok — Vikipediya\nArtişok, Ənginar (lat. Cynara) – mürəkkəbçiçəklilər fəsiləsinə aid bitki cinsi.\nƏkilən ənginar (Cynara scolymus)\nAzərbaycanda artişokun iki növü əkilir [becərilir]. Bunların biri əkin artişoku, digəri isə İspaniya artişoku adlanır. Hər iki növ çoxillik, göy – yaşıl rəngdə bitkidir, 2 m-ə qədər hündürlükdə yerüstü gövdəsi var. Çiçəkləri qırmızı və ya bənövşəyidir, meyvəsi qutucuqdan ibarətdir. Bitki iyul ayında çiçəkləyir, meyvəsi avqustda yetişir. Əkin artişoku Azərbaycanda Lerik, Şamaxı rayonlarında və Mərəzədə becərilir. Abşeronda da becərilməsi yaxşı nəticə verir.\nƏkin artişoku ilə yanaşı respublikamızda İspaniya artişoku (Cynara cardunculus) da becərilir. İspaniya artişoku boyca əkin artişokundan kiçikdir. Artişokun tərkibində müalicə əhəmiyyətli sinarin qlikozidi vardır. Bu qlikozid ferment təsirindən parçalandıqda 2 molekul kofeyn və bir molekul xinin turşusu əmələ gətirir.\nN. Nərimanov adına Azərbaycan Dövlət Tibb Universitetinin əməkdaşları tərəfindən respublikada becərilən əkin artişokunun tərkibi kimyəvi analiz edilmiş, onun yarpaqlarında, çiçəklərində, toxumlarında və köklərində bir sıra bioloji fəal maddələr müəyyənləşdirilmişdir. Belə maddələrdən: sinarin qlikozidini, acı maddələri, şəkəri, piyli və qatranlı maddələri, üzvi turşuları, C vitaminini və s. göstərmək olar.\nXalq təbabətində artişokun qurudulmuş yarpaqlarından, çiçəklərindən, kökündən və toxumlarından çay kimi dəmləyib, ürək xəstəliklərində sakitləşdirici və qan təzyiqini azaldıcı dərman kimi istifadə edirlər. Bundan başqa xalq təbabətində artişok şəkər xəstəliyinə qarşı da işlədilir. Artişokun təzə toplanmış yerüstü hissələrindən alınan şirəni üzüm şərabı ilə qarışdırıb, sinqa və digər avitaminoz xəstəliklərinə tutulanlara gündə 3 – 4 dəfə, hər dəfə yarım stəkan içirlər.\nArtişok çox qiymətli bitkidir. Onun respublikamizda çox geniş becərilməsi və tibbi məqsəd üçün istifadəsi vacibdir.\nYuxarıda təsvir etdiyimiz bitkilər respublikamızda yetişdirilən və istifadə edilən tərəvəzlərin əsas hissəsini təşkil edir. Bu qiymətli bitkilərin respublikamızda daha geniş becərilməsi və istifadə edilməsi, eləcə də onlarına elmi əsasda ətraflı öyrənilməsi çox vacibdir. Bütün bu göstərilənləri nəzərə alaraq gələcəkdə tərəvəz bitkilərindən həm qiymətli qida məqsədilə, həm də müalicə vasitəsi kimi istifadə etməyin zəruriliyin geniş kütlə arasında təbliğ olunmalıdır. Xalqımızın sağlamlığını qorumaq üçün tərəvəzlərdən daha geniş istifadə etmək məqsədəuyğundur.\nCynara humilis Sibth. & Sm.\nMənbə — "https://az.wikipedia.org/w/index.php?title=Artişok&oldid=5361324"\nLast edited on 21 avqust 2020, at 15:45\nBu səhifə sonuncu dəfə 21 avqust 2020 tarixində, saat 15:45-də redaktə edilib.


Bakı bu gün... - Fotolar - MINVAL.INFO\nBu gün Bakıda keçiriləcək UEFA Avropa Liqasının final matçını izləmək üçün ölkəmizə xeyli turist gəlib.\nOnlar ilk növbədə İçərişəhər, Dənizkənarı Milli Park və Fəvvarələr meydanına baş çəkirlər.\nFinal gününün coşqusu turistlərlə yanaşı yerli əhalidə də hiss olunur. Belə ki, şəhərə çıxan hər kəs attraksionlarda əylənir, şəkil çəkdirirlər.\n“Qafqazinfo”nun fotoqrafı Nuran Məmmədov da şəhərdə olub və həmin görüntüləri lentə alıb:\nTarix: 2019/05/29 19:00


Azərbaycanda futbolçu hakimi vəhşicəsinə döydü – Yenicag.Az\nAna Səhifə Banner Azərbaycanda futbolçu hakimi vəhşicəsinə döydü\nAzərbaycanda futbolçu hakimi vəhşicəsinə döydü\nYeni Çağ Media Qrupu – İyun 06, 2016 - 14:54\nAzərbaycanda futbolçu hakimi döyüb. Hadisə Xaçmaz rayonunda baş verib.\nFutbol üzrə milli komandamızın keçmiş oyunçusu, “Xəzər Lənkəran”ın sabiq kapitanı, hazırda “Zirə”də çıxış edən Tural Cəlilov Şimal zona birinciliyi çərçivəsində keçirilən Xaçmaz – Qusar oyununda matçın hakimini döyüb. Ona bu işdə komanda yoldaşı Vaqif Güləliyev də kömək edib.\nNəticədə hakim ağır bədən xəsarətləri alıb, hər iki ayaq sümüyü çatlayıb, qabırğası zədələnib. Maraqlıdır ki, oyun zamanı heç bir təhlükəsizlik tədbiri görülməyib, stadionda polislər olmayıb.\nMəlumat üçün bildirək ki, Tural Cəlilov “Zirə”nin futbolçusu olsa da, çempionat başa çatdığından Şimal zona birinciliyində hazırda doğulduğu Xaçmaz rayonundan çıxış edir. Halbuki bu kimi turnirlərdə peşəkar futbolçuların iştirakı qadağandır.\nMatçdan sonra Xaçmaz rayonu yol polisi şöbəsinin rəisi də hakimi “oyunu təzədən keçirməsən, verdiyin penaltini ləğv etməsən, qırmızı vərəqələri silməsən özündən küs” deyərək hədələyib. Hətta onun maşınının Xaçmazda saxlanılması barədə göstəriş də verib. Ancaq son anda fit sahibi maşınını xilas edə bilib. (ölkə.az)


Çantadan 60 milyon il yaşı olan dəniz ulduzunun qalıqları tapılıb » Qadin.Net ~ İlk milli qadın portalı\nÇantadan 60 milyon il yaşı olan dəniz ulduzunun qalıqları tapılıb\nTürkiyənin Kocaeli Jandarma Komandanlığının keçən il 22 dəniz ulduzunun qalıqlarının ələ keçirilməsi ilə bağlı əməliyyatından sonra ikinci əməliyyat bu il İstanbulda reallaşıb. Bu barədə Trend Türkiyənin "Hürriyət" qəzetinə istinadən xəbər verir. İstanbulun Maliyyə Fırıldaqçılığı ilə Mübarizə Şöbəsinə telefonla müraciət edən bir şəxs tarixi əsərlərin qaçaqmalçılığı barədə məlumat verib. "Bu gün" qəzetinin məlumatına görə, xəbərdarlıqdan sonra polis əməliyyata keçib və bir şəxsi izləməyə başlayıb. Evindən çıxarkən nəzarətə alınan həmin şəxsin əlindəki çantada bir qədim qazan və yaşının 60 milyon il olduğu güman edilən 8 dəniz ulduzunun qalıqları aşkar edilib. Həmin şəxs nəzarətə götürülərək İstanbul Təhlükəsizlik İdarəsinə aparılıbвЂ‹вЂ‹. İstintaq zamanı qalıqların Türkiyəyə haradan gətirildiyini müəyyən etmək mümkün olmayıb. İstintaqın qənaətinə görə, gen mühəndisliyi araşdırmalarına yol açan bu qalıqların xaricdə satışa çıxarılmasına cəhd edilib. Şübhəli şəxsdən ifadə alınaraq sərbəst buraxılıb.Əməliyyat zamanı aşkar olunan qazan və 8 dəniz ulduzunun qalığı isə İstanbul Arxeologiya Muzeyinə təhvil verilib. Onların mütəxəssislər tərəfindən araşdırılmağa başlandığı bildirilirвЂ‹вЂ‹.\nDinozavlardan da qədim tapındı\nİstanbulun tarixini yenidən yazdıracaq TAPINTI - FOTO\nTürkiyədə şəhər satılır


—- XƏBƏR —-\nTikinti işarəsi üçün neçə metoddan istifadə etmək olar?\n27 oktyabr -2020\nÖzet: Əllə basma tipli markalama maşınının xətt genişliyi, ümumiyyətlə 100mm, 150mm, 200mm olan bunkerin eni ilə müəyyən edilir. İsti əridilmiş örtüklərin tətbiq edilməsi üçün 180-230 dərəcə Selsi arasında qızdırılmalıdır. Tikinti işarəsi üsulu təxminən manuel m ...\nİşarənin çıxarılması üçün yüksək təzyiqli su axınlarının üstünlükləri hansılardır?\nHal-hazırda, yüksək təzyiqli su partlatma maşınlarının işarəsi təmizləndikdə, bəzi əməliyyatların ətraf mühitin mühafizəsi tələbləri də yüksək olduğundan daha yüksək olduğu üçün yüksək təzyiqli su jeti markalanma üsulu tarixi anda ortaya çıxdı və markalanma növünə çevrildi. ki ...\nYol nişanlama maşınları necə təsnif edilir?\nİki qruplu yol nişanlama maşını: İki komponentli nişanlama son illərdə inkişaf etdirilən yüksək səviyyəli bir nişandır. Bir örtük filmi yaratmaq üçün temperatur düşməsi və ya həlledici (su əsaslı) uçuculuq və digər fiziki qurutma üsullarına görə isti ərimə işarəsindən və normal temperatur işarəsindən fərqlidir ....\nNişanlama maşınının ən böyük məhsul xüsusiyyətləri hansılardır?\nİşarələmə maşınının məhsul xüsusiyyətləri: Yüksək məhsuldar və böyük axınlı S7000, eyni zamanda iki silahı eyni zamanda işləməyə birləşdirə bilər ki, bu da iş səmərəliliyini xeyli yaxşılaşdırır və böyük ölçülü başlıqların istifadəsini dəstəkləyir. Güclü: 5.8 l / dəq sürət axını, SF7000-i layiqincə ...\nNişan xəttinin təmizlənməsinin geniş miqyaslı yuyulması üçün hansı avadanlıqdan istifadə edilə bilər?\nSəki nişanlama silmə avadanlığının markalanma təmizlənməsi ümumiyyətlə suyun təzyiqini azaltmaqla kifayətlənmir, çünki su jeti son dərəcə güclü zərbə və kəsmə gücünə malikdir, geniş bir təmizləyici kəmər meydana çıxmışdır. Yaşıl tikinti əlverişlidir. Bütün yol örtüyü son dərəcə təmiz olacaq ...\nYol nişanlarını təmizləyərkən nələrə diqqət etmək lazımdır\nMarkanın təmizlənməsi mexaniki sıçrayışın qarşısını ala bilər. Nə qədər ağırdırsa, vuruşun mikro səthindəki tikinti, sement asfalt örtüyündə öz-özünə hərəkətli yol, körpü göyərtəsi, körpü stagger, markalama xətlərinin təmizlənməsində səki freze maşını, freze geniş ...\nİşarənin çıxarılması üçün hansı material istifadə olunur?\nİşarəli xətt çıxarılması maqnetit filtri materialı adi maqnetit filtri materialına nisbətən aşınma müqavimətini 20 ~ 35% artırır. Üç qatlı filtr mediası filtrinin tədqiqi və təbliği də daxil olmaqla, sahədəki uğurlu təcrübəyə müraciət edə bilər ...\nBir səhvdən sonra markalama maşını necə dəyişdirilə bilər?\nNişanlama maşını əvvəlcə tiksotropik boya təmizləyicisini çıxarılacaq yol boyası ilə tam təmasda olması üçün çıxarılacaq yol nişanına tətbiq edir. Boya təmizləyicisinin təsiri altında yol boyası 2-10 dəqiqə içərisinə nüfuz edəcək, şişəcək və şişəcəkdir. Belə fiziki və kimyəvi dəyişikliklər ...\nİlk əl təkan tipli kəskinin yüksək sürətli dəmir yolu qutusu şüasının təsiri nədir?\nİlk əl itələmə tipli saç kəsmə maşınının yüksək sürətli dəmir yolu qutusu şüasının (yığma şüa) şüa səthi suya davamlı müalicə ilə kəsiklənmişdir. Körpü tərəfində, körpü ucunda, şüa tərəfində, şüa ucunda beton kəsmə. Torpaq örtüklərini, boyaları və müxtəlif yol nişanlarını çıxarın ...


ABŞ dövlət katibi: “Mən onun dediklərindən xəbərdaram...”\n15 March 2019 - 19:02\nAmerika Birləşmiş Ştatlar Koreya yarımadasının nüvəsizləşdirməsi prosesi ilə bağlı KXDR-lə danışıqların davamı edəcəyinə ümid bəsləyir.\nXatırladaq ki, fevralın 27-28-də Vyetnamın Hanoy şəhərində keçirilən ikinci ABŞ-KXDR sammiti hər hansı bir sənəd imzalanmadan sona çatıb. Buna baxmayaraq, Donald Tramp irəliləyişə nail olunduğunu və danışıqların ekspertlər səviyyəsində davam edəcəyini deyib. Sammitdə KXDR-ə qarşı sanksiyalar fikir ayrılığına səbəb olub. Görüşdən sonra Donald Tramp Şimali Koreyanın sanksiyaları tam aradan qaldırılmasını tələb etdiyini bildirib. KXDR Xarici İşlər Nazirliyi isə öz növbəsində Pxenyanın məhdudiyyətlərin yalnız qismən ləğvini xahiş etdiyini deyib.


Jim: 4 səhv, hansıları ki etmək olmaz Menu\nƏsas səhifə\tSitemap\tİdman qidaları mağazası\tMəşq\tMəşq hərəkətləri\tSinə\tKürək\tBiseps\tPress\tTriseps\tÇiyin\tBazu önü\tOmba\tBaldır\tMəşq proqramları\tQidalanma\tİdman qidaları\tPauerliftinq\tSağlamlıq\tSuallar və Cavablar\tBədən ölçüləri\tSəsvermə\tƏlaqə\tJim: 4 səhv, hansıları ki etmək olmaz Yerdən jim hərəkəti geniş və nəzarətsiz şəkildə yayılmasına görə bir çoxları səhvlərə yol verirlər, hansılar ki, tək jimlərin effektivliyini azaltmırlar, həm də sağlamlığa zərər verə bilərlər.\nSinə və qollarınız yorulduqdan sonra sən mexaniki olaraq boynunu tərpətməyə başlayırsan və sanki onu gah yuxarı gah aşağı dartırsan. Birincisi, kənardan bu çox gülməli görünür, ikincisi isə, bu tamamilə yanlışdır. Jim zamanı sənin bədənin düz bir xətt formalaşdırmalıdır. Nə etmək lazımdır: jim zamanı sənin bədənin başdan ayağa qədər düz bir xətt formalaşdırmalıdır. Əgər “burnun ilə dimdikləməyə” başladığını hiss etdinsə, ən yaxşısı odur ki, fasilə götür və istirahət et.You may be interested in:Qarın əzələləri(press) kubiklərini necə məşq etdirmək olar. 7 vacib fakt\nSıfır…\tCopyright © 2013- 2017. Bütün hüquqlar qorunur.


"Qarabağ" avrokuboklara vəsiqəni təmin etdi » Qlobal.Az\nÇempionatın lideri "Qarabağ" "Sumqayıt"ın qonağı olub. "Kapital Bank Arena"da baş tutan matç "köhlən atlar"ın 3:0 hesablı qələbəsi ilə başa çatıb.\nGörüşdə ilk qolu 16-cı dəqiqədə Kadi Borges vurub. İlk hissə bu hesabla başa çatıb. İkinci yarıda da hücumlarını davam etdirən Ağdam klubu 67-ci dəqiqədə Marko Veşoviçin qolu ilə fərqi artırıb. Oyunda son nöqtəni isə Leandro Andrade qoyub. 69-cu dəqiqədə fərqlənən kabo-verdeli yarımmüdafiəçi yekun hesabı müəyyənləşdirib.\nBu qələbədən sonra xallarını 52-yə çatdıran "Qarabağ" zirvədəki yerini möhkəmləndirib və avrokuboklara vəsiqəni təmin edib. 14 xalı olan "Sumqayıt" isə 7-ci pillədə qərarlaşıb.\nQurban Qurbanovun baş məşqçi olduğu kollektiv sona 6 tur qalmış 4-cü pillədəki "Sabah"ı 20 xal qabaqlayır. Komanda bu nəticə ilə ardıcıl 10-cu mövsümdə avrokuboklarda iştirak hüququ qazanıb.\nQeyd edək ki, Azərbaycanı avrokuboklarda Premyer Liqada ilk 3 pillənin sahibi və ölkə kubokunun qalibi təmsil edir. Kubokun yarımfinalına hazırda turnir cədvəlinin ilk "dördlüy"ündə yer alan komandalar - "Qarabağ", "Neftçi", "Zirə" və "Qəbələ" vəsiqə qazanıblar.


Putinin xəritələri: masada nələr var, tərəflər nədə razılaşmır? - TƏHLİL 22 Oktyabr 2021, 15:48 Separatçıların QƏNİMİ: “Bayraktar” Donbasda da vuracaq 22 Oktyabr 2021, 11:06 Bakı erməniləri niyə Rüstəm Muradovun vasitəçiliyilə QAYTARIR? 20 Oktyabr 2021, 17:59 Paşinyan Qarabağ məsələsindən yaxa qurtarmaq istəyir - TƏHLİL 19 Oktyabr 2021, 23:31 Rusiyanın “altılıq formatı”na qarşı ABŞ-ın “üçlü formatı” - Azərbaycana hansı məqbuldu? 18 Oktyabr 2021, 17:28 Həmədan eşşəyinin quyruğu... 16 Oktyabr 2021, 20:56 Putinin “pis sülh və “yaxşı müharibə” ifadəsi: Bizə hansı məqbuldur? 16 Oktyabr 2021, 14:30 İlham Əliyevin MDB dövlət başçılarına MESAJLARI 15 Oktyabr 2021, 17:08 NATO-nun Türkiyə QISQANCLIĞI: Brüssel Ankaranın gücə çevrilməsini istəmir 15 Oktyabr 2021, 12:47 Qarabağda snayper müharibəsi genişlənir 15 Oktyabr 2021, 12:35 Putin-Paşinyan görüşündəki ÜÇ MƏQAM 13 Oktyabr 2021, 16:42 İran Azərbaycana qarşı bu yola da ƏL ATDI 12 Oktyabr 2021, 17:43 Paşinyan Putinlə, Şeyx Qareginlə görüşə gedir - TƏHLİL 11 Oktyabr 2021, 23:52 İranın iki cəbhədə mümkün təxribatı: Bakı da hazırlaşır 11 Oktyabr 2021, 21:36 Paşinyan Putindən nə istəyəcək? - ŞƏRH 11 Oktyabr 2021, 11:52 İran “va-bank” gedir... Paşinyan isə Tehranı aldatmaq istəyir - TƏHLİL 10 Oktyabr 2021, 23:52 Üçüncü dünya müharibəsi harada başlayacaq? - 4 yerin adı HALLANIR 9 Oktyabr 2021, 17:20 Yaxın Şərq uğrunda mübarizə: Türkiyə hansı tərəfdə olacaq... 9 Oktyabr 2021, 10:13 İranın İsrail QISQANCLIĞI - Tehran Təl-Əvivin köməyini niyə unudur... 8 Oktyabr 2021, 12:39 İrana qarşı cəbhə sıxlaşır: Tehranın Bakıya hücumunda nüvə faktoru - TƏHLİL 8 Oktyabr 2021, 00:07


Ağbəniz qızla qarayanız oğlanın sevgi hekayəsi - FOTOLAR » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\n19 İyun 2021, 11:00 2559\nRamila Cəfiyeva: "Sevdiyinizə görə dünyanın o biri başına getmək lazımdırsa, gedin”\nAnsar Yousuf Zai: "Azərbaycan qadınları ailənin ağırlığının yükünü üzərinə götürə bilir”\nOnlar bir-birini çox sevən, irq, din sərhədlərini aşmış, sevgisinə görə çətinlikləri gözə almış, qurbanlar vermiş cütlükdür. İzdivaclarına nə karyera, nə sərhədlər, nə də pandemiya mane olub. Deyirlər ki, bəzən dözməyib üsyan etsələr də, bir-birlərinə sevgi və övladları ilə bağlanan gəncdirlər. "Ailə” rubrikamızın qonaqları pakistanlı Ansar Yousuf Zai və həmyerlimiz Ramilə Cəfiyevadır. Cütlüyümüzün Zara adlı qızları var.\n"Bu oğlan köçəri quşdur, çıxıb gedəcək, ona bel bağlama”\nBakıda tanış olublar. Ansar iş üçün Bakıya gəlib və işgüzar görüşlərin birində bir-birini bəyəniblər. Ramilə deyir ki, əslində, evlənməklə bağlı planları yox idi, amma qisməti belə imiş: "Münasibətimiz var idi, lakin bir-birimizə söz verməmişdik. Yoldaşım, biz tanış olandan 4 ay sonra Malayziyaya, ailəsinin yanına qayıtmalı oldu. Pakistanlı olsa da, ailəsi ilə son 10 ildə Malayziyada yaşayırdı. Azərbaycanı tərk etməyinə 10 gün qalmış mənə evlənmək təklif etdi. Bu, mənim üçün gözlənilməz idi. Təəccübləndim, amma bir tərəfdən də sevindim. Çünki rəfiqələrim həmişə deyirdi ki, bu oğlan köçəri quşdur, çıxıb gedəcək, sən ona bel bağlama. Hər dəfə ürəyimin başı sızıldayırdı ki, o gedəcək, mən qalacağam. Yoldaşım 2020-ci ilin yanvarında Malayziyaya qayıtdı və planlaşdırdıq ki, mart ayında mən də ailəsi ilə tanış olum. 10 günlük Malayziyaya gedib, qayıdacaqdım. Amma mən ora çatandan 2 gün sonra geri uçuş biletim ləğv olundu. Bütün sərhədlər bağlandı və Malayziyada qaldım. Qaynanam dedi ki, bu, qismətdir, siz evlənin. Malayziyaya çatandan bir həftə sonra nikahımız oldu. Əslində pakistanlıların toyları minimum 3 hissədən ibarət olur. Bizdə pandemiya səbəbindən sadə oldu, ailəm də toyumda iştirak edə bilmədi”.\nAnsar deyir ki, Ramilə onun ilk gündən diqqətini çəkib və "bu, mənim axtardığım qadındır” deyib: "Ramilənin qayğıkeş, dəstəkçi olması, mənə inanıb, güvənməyini sevdim. Ambisiyalı, fədakar, məqsədləri üçün çalışandır. Bu xüsusiyyətləri çox dəyərləndirirəm. Ən əsası isə əyləncəli, maraqlı, pozitiv qızdır”.\nRamilə isə Ansarın xasiyyətinə, həyata baxış tərzinə vurulub: "Onun xarakterinə vurulmuşam. Bəzən bizimkilər deyir ki, ağbəniz qızsan, qarayanız oğlana necə gedibsən? Düzdür, mən fiziki cəhətdən də yoldaşımı bəyənirəm. Amma daha çox xarakterinə vurulmuşam. Əslində tam əks adamlarıq. Yoldaşım xəyalpərəst, yaradıcı insandır. Beynindən çox, ürəyinə bağlıdır. Hərtərəflidir, bacarıqlıdır. Bacarmadığını da bir həftəyə öyrənir. Onun mərhəmətini, ədalətini sevirəm. Həm də sözü üzə deyəndir. Yerli-yersiz günahlandırmağı yoxdur. Bilir ki, mən karyeramı qoyub gəlmişəm. Mənə güzəşt edir. Hamilə olanda mən onların yeməklərini bişirə bilmirdim, hər gün mənə Azərbaycan yeməkləri hazırlayırdı. Belə həyat yoldaşını necə sevməyəsən (gülür).\nPakistanlıların dəbdəbəli adətləri bəzən həmsöhbətimizi yorur: "Pakistan toyları çox təmtəraqlı olur. 3 hissədən ibarətdir. Mehindi, Şadi, Valima hissəsi. Bu 3 prosesdən əvvəl Dolqi gecələri olur. Yəni hər gün qohumlar, qonşular yığışır, Dol deyilən musiqi aləti ilə mahnı ifa edir, oynayır, şənlənirlər. Mehindi bizim xına gecəsi kimidir. İkinci hissə - Şadi daha sakit formada keçir. Rəqs performansı olmur. Bəy, gəlin və qohumlar oturur, yemək yeyirlər və onlarla şəkillər çəkdirirlər. Valima hissəsini, adətən qız evi təşkil edir və Şadi kimi olur. Biz daha sadəyik. Pakistanlılar dəbdəbə, göstəriş sevəndir. Hərdən bunlar məni yorur. 3 gün dalbadal toyda iştirak etdim. Hamısında da fərqli paltar, fərqli makiyaj, fərqli ləl-cəvahirat taxmalısan. Bunları tapmaq, bir araya gətirmək yorucudur. Mən praktik adamam”.\nOxşar adətlərə gəldikdə isə cütlüyümüz deyir ki, pakistanlılar da bizim kimi qonaqpərvərdirlər: "Oxşarlıqlarımız var. Onların da mətbəxləri çox zəngindir. Düzdür, acılı yeyirlər, amma bəyənirik. Daha çox dindən gələn adətlərimiz oxşardır. Məsələn, burada da Ramazan, Qurban bayramları qeyd olunur. Evlilik prosesi pillə-pillə baş tutur, elçilik, nişan olur. Amma onların tədbirləri bizdən daha çox zəhmət tələb edir”.\nHər iki ölkənin mətbəxi zəngin olduğu üçün evdə həm Pakistan, həm də Azərbaycan yeməkləri bişirilir: "Evimizdə 60 faiz Pakistan, 40 faiz Azərbaycan yeməkləri bişir. Qaynanam aşpazdır. Dünya mətbəxinə də müraciət edir. Düzü, mən Pakistana köçəndən bir, ya iki dəfə yemək bişirmişəm. Qaynanam kabab, saciçi, plov, hər üç növ dolmanı bişirir. Azərbaycan mətbəxinin şah yeməkləri ilə ailəmizi tanış etmişik”.\n"Mən işləyirəmsə, bunu qayınanama borcluyam”\nSubay vaxtı sərbəst həyat tərzi yaşayan Ramilə, 7 nəfərlik ailəyə gəlin gedib. Fərqli ölkə, fərqli mədəniyyət və böyük ailə... Deyir ki, subay vaxtı qaynana ilə yaşamaqdan çəkinərmiş. Amma qorxduğu başına gəlib.\n"Qayınanamla münasibətim çox yaxşıdır. Rəsmən, külfət ailəyə gəlin gəlmişəm: yoldaşım, qızım, qaynana, qayınata 2 qayın, 1 baldızla yaşayıram. Amma külfətin qulluğunda durmuram, əksinə, onlar mənə kömək edirlər. Qayınata, qaynanalı evdə yaşasam da, hər gün saat 11-dən tez durmuram. Hələ ki, gec durduğuma görə mənə "gözün üstə qaşın var” deyən olmayıb (gülür). Yuxudan oyanan kimi qaynanam soruşur ki, səhər yeməyinə nə yemək istəyirəm, nə istəsəm hazırlayır. Halbuki anama desəm, yəqin, reaksiyası sakit olmaz (gülür). Qaynanam, harasa qonaq gedəndə və ya özəl günlərdə mənim üçün paltarın, aksessuarın ən gözəlini gətirir ki, mənim gəlinim hamıdan göyçək görünməlidir. Ya evə bazarlıq edəndə mənim sevdiyim şeyləri hər şeydən öncə alıb, uşaq kimi sevinə-sevinə üstümə qaçır ki, bax gör, sənə nələr almışam. Hətta qızım olanda, yoldaşım pandemiyaya görə işini itirmişdi deyə, qaynanam üzüyünü satıb mənə qızıl alıb yoldaşımın adından hədiyyə etmişdi. Qayınana ilə yaşamaqdan qorxurdum. Amma qayınanamla yaşamağım mənim həyatımı çox asanlaşdırıb. Düzdür, ananın yerini kimsə verə bilməz, amma qaynanam mənə bir ildir ki, dayaqdır. Həm maddi, həm mənəvi, həm fiziki - bütün hallarda qaynanam yanımda olub, işimi asanlaşdırıb. Mən işləyirəmsə, bunu qayınanama borcluyam. Çox fədakar, zəhmətkeş qadındır. Ona anam qədər etibar edirəm”.\nBir çox analar kimi Ansarın da anası oğlunu öz seçdiyi qızla evləndirməyi arzulayıb. Amma Ansarın seçimi anası üçün sürpriz olub: "Ramilə Malayziya getməzdən öncə anamla cəmi bir, ya iki dəfə videozənglə danışmışıq. Onda da rəsmi, salam, sağ ol... Anam əvvəlcə tərəddüd edirdi. Təbii ki, əksər analar kimi arzulayırdı ki, qızı özü seçsin (gülür). Anama evlənmək istəyimi bildirəndə, tanıyıb, görüşmək istədi. İlk andan bir-birləri ilə enerjiləri tutdu. Düzdür, arada xırda söhbətlər ola bilər, amma həll edirik”.\nRamilə: "Çox maraqlı, əyləncəli tərəfləri var. Hər dəfə özümüzü kəşf edirik. Yeni bir söz, oxşarlıq tapırıq. Çalışırıq, ortaq nöqtəmizi tapaq. Nə mən sırf azərbaycanlı ola bilmərəm, nə də yoldaşım sırf pakistanlı. Hər şeyi 50-50-yə edirik. Yoldaşım ədalət tərəfdarıdır. İstəməz ki, həyatım çətinləşsin. 2 fərqli ölkə və mədəniyyətdən gəlmiş 2 fərqli xarakterli insanların evlilikləri rəngarəng və əyləncəli olduğu qədər də, çətindir. Bəzən "biryanimiz” çox ədviyyatlı oldu, acıq edib yemək istəmədim, Ansar qatıq əlavə edib, acısını azaltmağı öyrətdi. Həyatda belədir, ölümdən başqa hər şeyə çarə var, yetər ki, sən sevgi ilə istə”.\nAnsar: "Mən ondan hər şeyə pakistanlı kimi yanaşmağı tələb etmərəm. Ramilənin sevgimizə görə nələrdən keçdiyinin və nələrə sinə gərdiyinin fərqindəyəm. Onu elə azərbaycanlı kimi bəyənmişəm, sevirəm. Məqsədim fərqli olsaydı, pakistanlı ilə evlənərdim. Xarici ilə evlənmişəmsə, gərək güzəştə gedək. Bir-birimizi başa düşərək, çətinlikləri dəf edir, ortaq nöqtələr tapmağa çalışırıq.\nAnsar: "Azərbaycan xanımları daha müstəqil, hətta feminist olurlar. Qadının öz fikrinin olması vacibdir. Çox işgüzardırlar. Öz ayaqları üzərində durmağı bacarır və çalışqandırlar. Hər şeyi sakit şəkildə etməyi bacarırlar. Xaos yaratmırlar. Qidalarına, geyimlərinə diqqət yetirirlər. Sağlam həyat tərzi sürməyə çalışırlar. Azərbaycan qadınları Pakistan qadınlarına nisbətən daha az tələbkardır. Pakistan qadınları kişinin ciyərini çəkib çıxarırlar (gülür). Azərbaycan qadınları ailənin ağırlığının yükünü üzərinə götürə bilir. Pakistan qadınları hər şeyi kişinin üzərinə atırlar.\nRamilə: "Çalışıram ki, xoşbəxtliyi daha çox kiçik şeylərdə tapım. Düzdür, məqsədli insanam. Bəzən həyatımdan razı qalmır, istəyirəm daha çox irəli gedim. Amma əminəm ki, xoşbəxtlik maddiyatda deyil. Çox pulum da olub, amma maddiyatın məni xoşbəxt etməməyini də görmüşəm. Xoşbəxtlik, qayğıda, sevgidə, iki nəfərin bir birinə hörmətindədir. Dalaşsalar belə, sonda bir-birinə güzəştə gedib sarılmağı bacarmaqdır, xoşbəxtlik. Həyatın çətinliklərinə sinə gərmək, səbirli olmaqdır. Canımız sağlamdırsa, ailəmizdə sevgi, hörmət varsa, hər şey zamanla yoluna düşür”.\nRamilə: "Biz təzə evlənəndə daha çox mübahisə edirdik. Uşaq dünyaya gəldikdən sonra bütün düzənimiz dəyişdi. Vəziyyət daha da qəlizləşdi. Qayınanamın köməyi ilə bu dövrü aşdıq. Tək olsaydıq, çətin olardı. Zamanla alışırıq. Hazırda da mübahisələrimiz olur. Heç bir fiziki şiddət olmur, amma razılaşmadığımız halda söz mübahisəmiz çox olur. Bir dəfə o güzəştə gedəndə, bir dəfə mən gedirəm. Dalaşırıq, bir-iki gün istirahət edib, sakit şəkildə barışırıq. Düzdür, daha çox Ansar güzəştə gedir. Amma mən də səhv olanda "pişiyim, pişiyim” edirəm. Hər dəfə o güzəştə getsə, təbii olaraq yorular”.\nRamilə: "Evlilikdə qismətə inanıram. Mən həyatım boyu hər şeyi planlayırdım. Amma evlilik heç gözləmədiyim şəkildə oldu. Ona görə də həyatı yaşamaq lazımdır. Həyat sizin əksinizə gedirsə, yenə də pozitiv tapın. Əsas odur ki, səbirli olasınız. Xüsusilə də yeni ailə quranlar çətinliklə üzləşir, hələ uşaq tez olursa, hər şey daha çətinləşir. Səbir etmək lazımdır. Ən əsası kainata gözəl mesajlar göndərin ki, gələcəyiniz gözəl alınsın. Fikirləşdiyim pis işlərin hamısı başıma gəlirdi. Sonradan pozitivə yükləndim və nəticəsini də görürəm. Pozitiv notlara yönəlin Həyata bir dəfə gəlirik, dolu yaşamalıyıq. Sevdiyinizə görə dünyanın o biri başına getmək lazımdırsa, gedin. Mənim kimi...


Twazzup: Twitter üçün Gerçek Zamanlı İzləmə | Martech Zone\nTwazzup: Twitter üçün Gerçek Zamanlı İzləmə\nÇərşənbə, Oktyabr 2, 2013 Çərşənbə axşamı, Oktyabr 1, 2013 Douglas Karr\nMəncə, Twazzup istifadəçiyə verdiyi məlumatlar səbəbindən Twitter’dən daha gözəl və istifadə edilə bilən bir interfeysə sahibdir. Twazzup ilə başlamaq üçün yalnız bir Twitter sapı, açar söz və ya hashtag daxil edin; istifadəçi interfeysi üst hissədəki əlaqəli açar sözlər, istifadəçi və sol bölmədə uzanan məlumatlar və sağ tərəfdəki real vaxt tweetləri ilə təmiz bir düzən təmin edir.\nBu nümunədə bir axtarış etdim Satış təklifi, sponsorumuzla əlaqəli onlayn olaraq baş verə biləcək söhbətləri maraqlandıran, TinderBox. Yaxşı xəbər budur Martech Zone söz mövzusu olduğunda ən təsir edən profil olaraq görülür satış təklifləri, amma görünmür ki, orada daha çox şey baş verir.\nDaha populyar bir cümlə ola bilər satış imkanları, satış təklifi platformaları üçün ana kateqoriya. Bunu test etdim və mövzu ətrafında bəzi təsir edənləri və söhbətləri müəyyən etdim ... amma yenə də hər saatda bir Tweet qeyd etmək üçün kifayət qədər söhbət olmadı (TPH) Ekranda. Beləliklə ... mövzunun iyerarxiyasında bir daha yüksələk - # satilir. Partlama! Mövzu ilə əlaqədar saatda 155 Tweet var.\nBeləliklə, müştərimə verəcəyim tövsiyə, hashtag və mövzular üçün təsir yaratmaq üçün hələ də çalışmaq ola bilər satış təklifi və satış imkanları, amma nəticədə daha populyar terminlə söhbətdə olmalıdılar satış. Bu, onların məzmunu strategiyasına da aiddir - satış termini ətrafında dəyər yaratmaq və məhsullarla əlaqəli məlumat əldə etmək üçün satışla əlaqəli təsir edənləri və sənaye seqmentlərini hədəfləmək.\nTwazzup bunu sadə bir iş halına gətirir!\nTags: twitter təsir edənləri tapınhashtaqları izləyinreal-vaxtcazzupcuqquldamaq\nDouglas Karr Wednesday, October 2, 2013 Tuesday, October 1, 2013\nFlockTag: Universal Sadiqlik Sistemi və Ağıllı Əqdlər\nQeyri-mənfəət: Bloomerang ilə Bulud Əsaslı Faydalanma 3.0\n10 da 2014, 4 da: 01 PM\nSalam Doug, görəsən mənə kömək edə bilərsən. Təxminən bir həftədir ki, Twazzup-a daxil ola bilmirəm. Məni Twitter ilə girişimi istənən bir ekrana göndərir. O ekrana çatanda dərhal narıncı Twazzup ekranına qayıdır. Twitter-ə girişim var.\n10 da 2014, 4 da: 27 PM\nBəzən istifadəçilərlə çərəzlər söndürüldükdə bunun baş verdiyini müşahidə etdim. Brauzer ayarlarınızda çərəzləri bloklayırsınız?


İşgəncəyə dözməkdənsə ölməyi arzulayırdım\nAiləliklə erməni əsirliyində olan Yaşar Əliməmmədovun\nyaşadığı faciə Xocalı soyqırımının qanlı nümunələrindəndir\n20 Yanvar 1990-cı və 26 fevral 1992-ci il - təqvimimizə qara hərflərlə yazılan tarixi günlər. 20 Yanvarda gülələnən qan yaddaşımız, 2 il sonra fevralın 26-da hələ tamam sağalmayan yaralarıyla birlikdə daha dərin dağlandı. 1988-ci ilin fevral ayında başlanan Dağlıq Qarabağ münaqişəsi 4 il sonra fevral ayında Xocalı soyqırımının baş verməsinə səbəb oldu. Azərbaycanın qədim eli yerlə yeksan edildi. Yenicə şəhər statusu almış bu yaşayış məntəqəsində körpələr amansızcasına qətlə yetirildi, analar vəhşi erməniyə əsir düşməmək üçün uşaqlarını öz əlləriylə boğdular, doğmalarının yaralı vücudunu əlacsızlıqdan meşələrdə qoydular. O dəhşət gecəsi sinəmizə çəkilən körpə dağı, ana-ata, bacı, qardaş dağıdır! Viran qalmış yurd dağıdır! Bağrımızda illərdir qövr eyləyən yaradır!\nBu soyqırımı zamanı əsir düşmüş insanların başına gətirilən müsibətlər, onlara verilən işgəncələr erməni vandalizmini bir daha dünyaya nümayiş etdirmiş oldu. Çünki əsirlikdə qalan xocalıların söylədikləri dəhşətli faktları eşitdikcə damarda qan donur.\nXocalı yiyəsiz qalmışdı\nKeçən il Xocalı faciəsinin 21-ci ildönümü ərəfəsində, qəzetimizin 24 fevral nömrəsində "Biz Xocalıya qayıdacağıq" sərhövhəli yazı dərc edilmişdi. Həmin yazı 6 yaşındaykən bu soyqırımın şahidi və erməni əsirliyində olan Əliməmmədov Sirac Yaşar oğlunun ürək ağrıdan həyat hekayəsi idi. Yazıda 6 yaşlı uşağın gördüyü dəhşətli günlərdən, gözü önündə atasına verilən işgəncələrdən bəhs edilirdi. Sirac deyirdi ki, ermənilər atasını tanıdıqları üçün ona daha çox işgəncə verirdilər. Atası isə onlara heç bir cavab vermirdi.\nFaciənin 22-ci ildönümü ərəfəsində 5 gün əsirlikdə qalmış, o ağır işgəncələrə dözərək 6 yaşlı Siracın sağ qalması üçün ölümünə belə razı olan Yaşar Əliməmmədov bu gün ömrünün 58-ci qışını yaşayır. 22 il öncə yaşadığı bu ağırlı-acılı günlərini bizimlə yenidən bölüşən Yaşar müəllim başına gələnləri, gördüyü dəhşətli səhnələri, qız-gəlinlərə, yeniyetmələrə, qocalara verilən işgəncələri danışdıqca sanki, yarasının qaysağını qoparırdı. Kövrəlirdi, əsəbiləşirdi, hərdən nəfəsi daralırdı. Onu dinləyib, söylədiklərini ağ vərəqə yazmaq da asan deyildi. Erməni xisləti, erməni vandalizminin qurbanı olmuş şəxsin söylədiyi həqiqətlər tükürpədici idi.\nÖncə qeyd edək ki, Yaşar Şahmalı oğlu Əliməmmədov 1956-cı il noyabrın 5-də Xocalı kəndində anadan olub. Orta məktəbi bitirdikdən sonra 1976-1979-cu illərdə Gəncə İnşaat Texnikumunda təhsil alıb. 1982-1987-ci illərdə Rusiya Federasiyasının Tümen vilayətinin Texnki Universitetində mülki sənaye tikintiləri ixtisası üzrə qiyabi təhsil alıb. Xocalının işğalı zamanı rayonun "Aqroprom" İstehsalat Birliyində tikinti üzrə baş mühəndis imiş. Atası Şahmalı kişi isə 50 il Xocalıda müəllim işləyib.\n- Əsgəranda baş verən hadisələrdən sonra hiss edirdik ki, növbəti hədəf Xocalıdır. Biz də postlar qurmuşduq. Ən böyük silahımız avtomat idi. Milli Qəhrəman Aqil Quliyevin dəstəsindən başqa bizə kömək edən yox idi. Yalnız mülki əhali şəhəri qoruyurdu. Ailələrimizi qohumlarımızgilə aparmaqdan artıq utanırdıq. 3 dəfə ailəmi Ağcəbədiyə, 1 dəfə Yevlaxa aparmışdım. Sonradan heç bir yerə aparmadım. Çünki Xocalı yenicə şəhər statusu almışdı və inanmırdıq ki, ora hücum edərlər. Deyirdik ki, Azərbaycan rəhbərliyi Xocalıya diqqət ayırıb şəhər statusu verirsə, deməli, bizi diqqətdə saxlayırlar. Sən demə, biz yiyəsizimişik.\nFevralın 25-i günü tankların, zirehli texnikanın səsi eşidilirdi. Axşam idi. Saat 22:00 radələrində həm aereport, həm də alma bağı deyilən ərazidən hücum başladı. Biz üç qardaş idik Xocalıda. Hər üçümüz növbə ilə postlarda dayanırdıq. Hücum başlayanda mən fermaya yaxın dəmir yolu ərazisində 1-ci postda idim. Şəhəri zirehli texnika ilə atəşə tutdular. Aeroportu yandırdılar və şəhər yuxarıdan-aşağıya yana-yana gəlirdi. Yanğın başlayanda əhali qaçmağa başladı. Piyada erməni dəstələri şəhərə irəliləməyə başladı. Başqa çıxış yolu yox idi, hər tərəfdən güllə yağışı gəlirdi. Postdan tez evə yollandım. Gecədən xeyli keçmiş evdən çıxdıq.\nAiləmiz itkin düşdü\nİnsanların yarısı meşəyə, yarısı isə Qarqar çayının sahili boyu qaçırdılar. Mən atamı çaydan keçirdim, amma o dedi ki, getmirəm. Çünki qardaşın Namiq yox idi. Namiq başqa postda idi. Xeyli gözlədik Namiq gəlib çıxmadı. Bir az keçmiş bacımın həyat yoldaşı gəldi və dedi ki, camaat gəlir. Atam da bacımgili gözlədi. Qərara gəldik ki, böyük kütlə ilə yox, bölüşüb gedək. Gölün bir tərəfi ilə mən ailəmlə bərabər və bir neçə nəfər, o biri tərəfi ilə isə atamgil getdilər. Gölün başında birləşməli idik. Birləşəndə gördüm ki, atam yoxdur. Dedilər ki, atan bacını, qardaşını gözlədiyi üçün bizimlə gəlmədi. Hava soyuq, qar isə dizdən idi.\nTəxminən 60-70 nəfər qarın içərisində meşə boyu yuxarı irəlilədik. Xeyli qalxdıq və birdən ermənilərlə rastlaşdıq. Atəş açmağa başladılar, bir neçə nəfər həlak oldu, yaralandı və qalanları meşəyə səpələndi. Oğlum Sirac başqa tərəfə, mən başqa tərəfə yuvarlandıq. Mən, sinif yoldaşım Xuraman (iki uşağı ilə) və qardaşı Rövşən bir yerə düşdük. Kol-kosun yanında qarda gizləndik. Bir az keçdi atəş dayandı. Qalxdım ayağa bir az qabağa getdim ki, ailəmi tapım. Sirac qardaşım Faiqlə idi. Gördüm ki, qarda ləpirlər var amma insanların səsi gəlmir. Çağırdım heç kim hay vermədi. Bərk qışqırdım. Onda atəş açmağa başladılar. Bu zaman mən və yanımdakılar üzü aşağı yuvarlanmağa başladıq. Xeyli geri düşməli olduq. Yenə ölənlər, yaralananlar oldu. Mən dözə bilmədim. Tək bir balam üçün onlardan ayrılıb yenə üzüyuxarı irəlilədim. Dedim ki, heç olmasa 6 yaşlı balamın meyitini də olsa götürüm. Sağ qalsam bu əzabla yaşaya bilmərəm.\nHəyat yoldaşım qarın içi ilə ayaqyalın 4-5 kilometr yolu dalımca gəlib məni tapdı\nQalxdım üzü yuxarı, gördüm iki ayaq izi var. Sağ və sol tərəfə gedən olub. Sağ tərəflə xeyli getdim. Bu istiqamətdə ayaqyalın gedən insanların da olduğunu hiss etdim. Qan izləri çox idi. Xeyli getdim, birdən qulağıma səs gəldi. Yaxınlaşdım ki, 3 nəfər xocalı sakinidir. Birlikdə meşədən çıxdıq. Qarşımızda kənd var idi. Bir qadın bizi gördü erməni dilində "türklər-türklər" deyə qışqırmağa başladı. Biz geri qayıtdıq, arxamızca atəş açdılar. Qar dizdən yuxarı qalxmışdı və bu vəziyyətdə biz gecə 5 kilometrə yaxın yolu qət etdik.\nAzmışdıq, yolu da tanımırdıq. Acından qar yeyirdik. Birdən arxamızdan səs gəldi, dayandıq. Gördük ki, gələn mənim həyat yoldaşımdı. Soruşdum ki, Sirac hanı? Dedi ki, ermənilər atəş açanda Sirac əmisi Faiqin qucağında idi. Hərə bir tərəfə düşdü. Mən də sən düşən istiqamətə tərəf gəldim. Axtardım tapmadım. Bir az gözlədim sonra ayaq izləri ilə bu istiqamətə doğru gəlməyə başladım. Yoldaşımın ayağında ayaqqabı da yox idi. Qarın içi ilə bu qədər yol gəlmişdi. Jiletimi çıxarıb bıçaqla kəsib ayaqlarına doladım.\nYolumuza davam etdik. Gəlib bir təpənin yanında oturduq. Səhərə qədər ayağımızı yerə döydük ki, donmayaq. Səhər açıldı. Baxdıq ki, aşağı istiqamətdə gedənlər olub və biz də üzüaşağı düşməyə başladıq. Bir az getmşdik ki, gördüm bir təpənin arxasında 2 nəfər dayanıb. Biri bizi görən kimi gizləndi. O biri isə qayıtdı ki, gəlin bura, Ağdama yol bu istiqamətdədir. Dedim ki, onlar ermənilərdi, getməyək. Kamil isə mənim fikrimə zidd olaraq bizimkilərin olduğunu iddia etdi. Bir az irəliləmişdik ki, hər tərəfdən ermənilərin gəldiyini gördük.\nYenə özümüzü verdik meşəyə. Nə qədər qaçdıqsa xeyri olmadı. Çünki meşəyə ağ paltarlı desant dəstəsi gətirmişdilər. Bizi onlar tutdular. Gözlərimizi bağlayıb kəndin içi ilə xeyli apardılar. Bir erməni arvadı ağlaya-ağlaya gətirib bizə çörək vermək istədi. Amma onu necə vurdularsa, yıxıldı və yerindən qalxa bilmədi. Çörəyi də təpiklədilər.\nDöyülməkdən huşumuzu itirdik\nBizi gətirib fermada tövləyə saldılar. Gördüm ki, atam, qayınatam, qardaşlarım Faiq, Namiq oğlum Sirac da burdadır. Onları bizdən qabaq tutublar. Xeyli insan var idi. Paltarlarımızı soyundurub yoxladılar. Sonra dəstə-dəstə erməni əsgərləri gəlib bizə işgəncə verməyə başladılar. Müsibət idi. Gözümün önündə insanlar öldürülür, başının dərisi soyulur, yandırılırdı. Əllərimiz bağlı köməksiz halda bu səhnələri görmək dəhşət idi. Onu da deyim ki, ayaqları don vurmuş, ölümcül halda olan qadınları yığdılar bir maşına ki, aparın bunları dəyişin. Onların içərisində mənim də həyat yoldaşım var idi. Oğlum Siracı da anası ilə göndərmək istədilər, amma uşaq ata-ata deyərək o qədər ağladı ki, axırda məcbur qalıb mənə verdilər. Anası ilə getmədi.\nOrada mənə çox əzab verdilər. Avtomatın qundağı, dubinka, dəmir parçası ilə elə vururdular ki, huşumuzu itirirdik. Hər dəfə mənə işgəncə verəndə oğlum qaçıb ağlaya-ağlaya üstümə uzanırdı ki, atama dəyməyin, vurmayın. Heç veclərinə də almırdılar. Burnumu vurub qırdılar, qolumu yandırdılar, barmaqlarımı sındırdılar. Ayaqlarımızı isə don vurmuşdu. Avtomatı tuşlayıb 4 saat 1 ayaq üstə saxlayırdılar. Başımdan yerə basıb deyirdilər ki, torpaq istəyirdin bu da torpaq, indi ye torpağı. Qardaşım Namiq rus dilini bildiyi üçün Əsgəran rayonunun katibi Saşa Fomin onu özünə sürücü götürmüşdü. Ermənilər onu yaxşı tanıyırdılar. Buna görə də gəlib onu fermadan apardılar. İndiyədək ondan heç bir xəbər yoxdur. Gözümün önündə 2 ekiz mesxeti türkü qardaşlarını öldürdülər.\nİki gün orada qaldıq. Siracı əlimdən almaq istəyirdilər. Mən isə onu bərk-bərk qucaqlayıb vermək istəmirdim. O qədər vurdular ki, axırda halım qalmadı və məcbur olub uşağı buraxdım. Bir nəfər Siraca baxıb ermənicə dedi: Nə yaxşı uşaqdır bu. Yaxşısı budur bunu Yeravana yollayaq. Onlar bilmirdilər ki, mən ermənicə bilirəm. Uşağı ağlada-ağlada apardılar. Durub arxasınca getmək istədim. Arxadan necə vurdularsa, yerə yıxıldım və çarəsiz halda ağlamağa başladım.\nBu halda Samvel adlı erməni içəri girdi. Bu erməni Əsgəranda yaşayırdı. Maşın ustası idi. Mən maşınımı həmişə ona düzətdirirdim. Məni gördü və yaxınlaşdı. Dedi qorxma səni burdan çıxardacam. Siracı da gətirib sənə verəcəm. Üz-gözümə baxıb ağladı və bayıra çıxdı. Bir qədər keçməmiş Siracı qucağında gətirdi. Oğlumun sanki bağrı çatlayırdı və mən də özümü saxlaya bilmirdim. Onu bağrıma basıb hönkür-hönkür ağlayırdım. Çarəsiz bir atanın düşdüyü vəziyyət çox dəhşətli səhnə yaratmışdı. Bir neçə saatdan sonra Samvel gəldi və dedi ki, uşağı da götür gəl, sizi aparıram dəyişməyə. Dedim axı qardaşlarım, qohumlarım burdadır. Dedi ki, mən səni apara bilərəm, vəssalam. Bizi UAZ markalı maşina mindirdilər. İçəridə çoxsaylı qadın, uşaqlar var idi.\nİşgəncə ilə oğlumun gözü önündə öldürmək istəyirdilər\nSamvel bizi Əsgəran istiqamətinə apardı. Postun yanında bizi saxlatdılar. Xeyli rus əsgərləri var idi. Dedilər ki, sizi burada qıracaqlar. Birdən gördüm ki, iş yoldaşım erməni Qarik də ordadır. Yaxınlaşıb mənə dedi ki, Yaşar, bəs, deyirdin Qarabağ bizimdir. Nə oldu görürsənmi bu torpaqlar kimindir? Sənin evin də mənə qaldı. Hər şey bizimdir. Yenidən bizi UAZ-a mindirib apardılar. Xocalının içərisindən keçdik. Bütün yol boyu insan cəsədləri idi. Yollarda qan su kimi axırdı. Ermənilər Xocalını talan edirdilər.\nBizi aparıb Əsgəranda Ərminəvan deyilən ərazidə uşaq bağçasına yığdılar. Bütün ermənilər gəlib bizi təhqir edir, vurur, söyürdülər. Sonra bizi Əsgəranın müvəqqəti saxlama məntəqəsinə gətirdilər. Orada isə Karo adlı erməni məni gördü və dedi ki, səni tanıyıram. Karo Əsgəran rayonunda Yanğından Mühafizə İdarəsinin rəisi idi. Dedi ki, maşınla keçəndə mən daş atmışam və onun başı yaralanıb. Ona görə də məndən heyfini almalıdır. Məni bir otağa gətirdi. Otaqda hər tərəf qan idi. Bildim ki, bura işgəncə otağıdır. Hiss etdim ki, məni bu otaqda öldürəcək.\nSirac məndən ayrılmaq istəmirdi. Uşağa necə sillə vurdusa, 2-3 metr kənara yuvarlandı və huşunu itirdi. Tapançanı çıxarıb başıma dayadı. Həmin anda ölmək istəyirdim. Bu qədər işgəncəyə dözməkdənsə ölmək daha rahat idi. Deyirdim ki, uşağı da gözümün qabağında öldürəcəklər və mən buna dözə bilməyəcəm. Yanında yekəpər bir erməni vardı. Boynumun arxasından necə vurdusa yerə sərildim. Yıxılanda saçımdan tutub kürəyimin axasına vurmağa başladı. Sonra dubinkanı götürüb 50-60 zərbə endirdi. Huşumu itirdim. Mən pis vəziyyətdə olanda içəri bunların komandiri Vitali Balasanyan daxil olar və görər ki, yerdə uzanan mənəm. Vitali ilə mən birgə restoranda işləmişik. Bir yerdə böyümüşük (Deyirlər ki, hazırda Ermənistanda general rütbəsindədir). O, Karoya deyər ki, Yaşarı öldürməyəcəksən. Məni sürüyə-sürüyə digər otağa keçiriblər. Sirac da həmin otaqda imiş.\nBirdən atəş səsləri gəldi. Sən demə Karo əsəbindən keçib o biri otaqda qardaşım Faiqə işgəncə verib. Sonra boğazından və ürəyindən tapança ilə vuraraq qətlə yetirib. Faiqin 23 yaşı vardı. Tələbə idi. Səhəri gün Vitali gəlib mənə dedi ki, sizi dəyişməyə aparırlar. 20 nəfər idik. Əsgərlərin arası ilə bizi aparırdılar. Biri təpik vurur, biri avtomatın qundağı, süngü, bıçaq, taxta parçası ilə zərbələr endirirdilər hamımıza. Əllərimi qabağa verib Siracı qoruyuram ki, uşağa zərbə dəyməsin. Qollarıma, ayaqlarıma o qədər vurdular ki, tamam keyimişdim. Bir təhər maşına mindirib gətirdilər Ağdamla sərhəddə və orada bizi təhvil verdilər. Beləcə mart ayının 2-də biz əsirlikdən qurtulduq. Qardaşım Faiqi Ağdamda dəfn etdik. İndi onun da məzarını ziyarət edə bilmirik. Namiqdən isə indi də xəbər yoxdur.\nBir qədər Ağdamda qaldıq, sonra Yevlaxa köçdük. İndi isə Goranboy rayonunun Ağcakənd qəsəbəsində məskunlaşmışıq. Xocalı faciəsində mən iki qardaşımı, iki dayım oğlunu, bibim və onun qızını itirmişəm. Qayınatamın ayaqları kəsilib. Havalar soyuq olanda hər birimizin ayaqları işləmir. Anam isə Namiq, Faiq deyə-deyə gözləri tutuldu və dünyasını dəyişdi. Artıq danışa bilmirəm...\nBaşına gələn müsibətləri, gördüyü dəhşətli səhnələri bir daha xatırlatdıq Yaşar kişiyə. Danışdıqca, gözləri doldu, kövrəldi, dərdi təzələndi. Sanki bu faciədən 22 il yox, 22 gün keçir onun üçün. Tək istəyi ölümündən bir gün öncə də olsa, Ağdamda qardaşının məzarını ziyarət etmək, Xocalını görüb torpağını öpməkdir.\nBəlkə də o gün uzaqda deyil. Bəlkə də siz hələ Xocalıda yandırılmış, uçurulmuş evlərinizin yerində daha möhtəşəm yaşayış məskəni salacaqsınız Yaşar müəllim! Tanrı, ürəyi bu istəklə döyünən hər bir azərbaycanlıya bu arzuya çatanadək ömür versin.\nAzərbaycan.-2014.- 25 fevral.- S.7.


“Məmurlar artıq qorxu içində nyu-medianı izləyir“- Elbrus Ərud\n3 134 20 Mart 2014 11:46 | Cəmiyyət\n"Nurçularla bağlı məsələdə mətbuat dövlətin maraqlarından çıxış etdi"\nSon günlər medianın gündəmini dəyişən iki olay hələ də müzakirə olunur. Onlardan biri Azərbaycan prezidenti İlham Əliyevin Xəzər Dəniz Neft Donanmasının rəisi Mübariz Mədətovun işdən çıxarması, xanəndə Ağasəlim Abdullayevin ailəsinə itki yaşadan oğlu Xalid Mədətonu həbs olunması, eləcə də "nurçularla" bağlı qalmaqal nəticəsində Prezident Aparatinin siyasi təhlil və informasiya təminatı şöbəsinin müdiri Elnur Aslanovun işdən çıxarılması oldu. Hər iki olay Azərbaycanda nyu medianın gücünü bir daha sübut etdi.\nBu, son vaxtlar məmurların elektron medianın gücüylə hesablaşmasının nəticəsi kimi də qəbul edilə bilər. 10 il öncə məmurlar üçün çap mediasının oynadığı rolu indi elektron media əvəz edib. Artıq səhərlər qəzet səhifələrini vərəqləyib, barəsində tənqidi material axtaran məmur obrazını əlindəki planşetdə gün ərzində "onlayn olan" məmurlar əvəzləyib. Və bunu medianın yeni mərhələsi adlandıranlar var: medianın gücü artıb, onun yazdıqları ilə hesablaşırlar, tənqidlər cəzalandırma ilə nəticələnir. Mənzərə göründüyü qədər optimistdirmi?\n"Yeni Müsavat"a açıqlamasında qafqazinfo.az saytının redaktoru Elbrus Ərud bildirdi ki, son yaşananlar birmənalı olaraq Azərbaycan mətbuatının nüfuz sahibi olduğunu göstərdi. Onun fikrincə, bu, "mətbuatın Azərbaycanda heç bir mövqeyi, gücü yoxdur" deyənlərə əks cavab oldu və media özünün dördüncü hakimiyyət olduğunu sübut etdi: "Nurçularla bağlı məsələdə mətbuat dövlətin maraqlarından çıxış etdi. Çünki bu, təkcə nurçuluq deyil, burada vəhhabilik məsələsi də var. Bir sözlə, dini cərəyanlarla bağlı medianın dövlət maraqlarını üstün tutması, iqtidardan, ölkə rəhbərliyindən bu adamların cəzalandırmasını tələb etməsi o qədər yüksək səviyyəli oldu ki, ancaq alqışlana bilər. Bir məqamı da deyim ki, proses hələ indi başlayıb. Açığı, Azərbaycan mediası bu cür yaşamağa alışqan deyil. Bəzən bir həftəyə bir xəbər tapıb çək-çevir etməklə məşğul ikən, indi onlarla manşet xarakterli xəbər gəlir".\nMüsahibimizin sözlərinə görə, nurçularla bağlı son baş verənləri qrup davasında hansısa tərəfin qalibliyi kimi qiymətləndirənlər oldu. E.Ərud rəhbərlik etdiyi saytın bu məsələdə ancaq dövlət mövqeyini, maraqlarını qoruyaraq heç bir güzəşt etmədiyini dedi: "Bizimçün çox maraqlıdır ki, bütün təhlükəli dini cərəyanlar Azərbaycan dövlətindən uzaq olsun. Bu, bizim vətəndaşlıq və peşə borcumuzdur".\nSon vaxtlar qudurğan məmur balalarının törətdiyi avtoqəzaların sayında artım olduğunu deyən E.Ərud medianın bunu işıqlandırdığını yada saldı. Baş redaktorun sözlərinə görə, onların sosial şəbəkələrdə dəbdəbəli həyat tərzlərini paylaşmaları dərhal ictimai müzakirələrə səbəb oldu: "Təəssüf ki, ağır, ölümlə nəticələnən qəza baş verdi. Amma sevindirici haldır ki, media bunu ictimailəşdirdi, prezidentin buna ciddi reaksiyası oldu. İlham Əliyevin fevralın 5-dəki müşavirədə məmurlara ünvanlanan "özünüzü yığışdırın" xəbərdarlığının məntiqi nəticəsi idi. Onlar bu sözdən nəticə çıxarmamışdılar. Amma mətbuat bu siqnalı almışdı. Xoşbəxtik ki, biz işıqlandırdığımız problemlərdən belə nəticələr çıxarılır. Bu, başqaları üçün görk olmalıdır. Azərbaycanda yüzlərlə belə məmur övladları var. Əvvəllər avtoritetlər və qoçular adamları silahla öldürürdülər, indi maşınla öldürürlər. Elə bil bu adamlar lotulardır., maşını silah kimi kullanırlar. Bədbəxt hadisə başa düşüləndir. Gözlənilməz qəzalar var. Bir də var 250 minlik "Galendevagen"lə içkili bir adam belə bir qəza törətsin".\nE.Ərudun fikrincə, sözügedən iki hadisə Azərbaycanda yeni medianın qələbəsi sayıla bilər. Müsahibimiz dedi ki, artıq dövlət media ilə hesablaşır və bu, yaxşı haldır: "Əslində ayıq iqtidar elə belə də davranmalıdır. Çünki təkcə bu məsələ deyil. Srağagün İlham Əliyevin Qarabağ əlilləri ilə bağlı verdiyi 5 sərəncam medianın Qarabağ qaziləri ilə bağlı gündəmə gətirdiyi məsələnin, metro keçidlərində ticarət köşklərinin yığışdırılması, Tağı Məmmədovun işdən çıxarılması mətbuatın yazdığı tənqidi yazıların nəticəsi idi. Cəmiyyət bu xəbərləri oksigen kimi alır. Sanki cəmiyyət məmurları azad edib, bizləri – medianı onların yerinə təyin edib. Sosial mediada işıqlandırılan bir çox məsələlərə artıq operativ reaksiya verilir. Məsələn, biz ağac kəsilməsi ilə bağlı xəbər vermişdik, nazirlik yarım saat ərzində qanunsuz ağac kəsənləri tapıb cəzalandırdı. Məmurlar artıq təşviş və qorxu içində nyu-medianı izləyir. Biz islahat aparılan yerdəyik. Ədalət bərqərar olanda mətbuat da sevinir. Amma təəssüf ki, Azərbaycan mətbuatının böyük bir hissəsi hələ də bu məsələdə qorxaq mövqe nümayiş etdirirlər. Məsələn, Galenvagen xəbərini bir neçə aparıcı sayt verəndən sonra belə bəzi həmkarlarımız cəsarət edib onu işıqlandıra bilmirdi. Prezidentin sərəncamı çıxandan sonra xəbəri verdilər. Və ya Ziya Məmmədovun qardaşı oğlu ilə bağlı xəbərləri verəndə gedib ondan açıqlama alırlar, bizi təkzib etdirirlər. Elə anlaşıla bilər ki, kimsə hədəfə çevrilir. Amma elə deyil. Mən Aqil Abbasın rəis oğlunun adam döyməsini xəbər kimi verdim. Çünki döyülən Qarabağ əlili idi. Amma Rəşad Məcid statusunda yazdı ki, bu xəbəri vermək nakişilikdir. Halbuki ortaya mətbuat mövqeyi qoyulmalıdır".\nMüsahibimiz bu sayaq məsələlərdə qafqazinfo.az olaraq sona qədər mübarizə aparacaqlarını deyib. Onun fikrincə, son hadisələr medianın nüfunuzu daha da artırdı və media bu üstün mövqeyini, dördüncü hakimiyyət statusunu qoruyub saxlamalıdır.


Adalet.az | FALA BAXIRAM Adalet.az | FALA BAXIRAM Adalet.az | Ədalət -\n61493 | 2009-02-28 15:37\nGörünür, nə isə böyük stress və şok ərəfəsindəyik. Aclıqmı olacaq, müharibəmi, Nuh tufanımı, deyə bilmərəm. Çünki ekstrasensura ilə yeni-yeni tanış olmağa başlamışam, hələ təcrübəm azdı, cəsarətli proqnozlar verə bilmərəm. Amma nəsə olacaq, yüz faiz! Rəhmətlik Sovet hökuməti dağılmaq ərəfəsində də eyni proseslər gedirdi. Hamı hamıya nifrət edirdi, hamı hamıyla dalaşırdı, pul qiymətdən düşürdü, fəlakətlər, qəzalar bir-birini əvəz edirdi və ən başlıcası ekrandan falçılar boylanmağa başlamışdı. Yadınızdadır, Kaşpirovski, Çumak? Efirin ən yaxşı saatlarını onlara verirdilər və 250 milyonluq materialist xalq bu vəsilə ilə dərdlərinə çarə tapmağa çalışırdı. Çarə tapılmadı, əksinə, ölkə kiçik-kiçik hissələrə bölündü. Həmin o şarlatanlar da yoxa çıxdılar. İndi yeni simalarda təcəlla ediblər. Allah axırını xeyir eləsin. Ha istəyirəm ki, bu kütləvi psixozun köklərini araşdırım, bir şey çıxmır. Bizim millətin caduya, fala, rəml atmağa, duaya marağı hər zaman olub. Amma belə yüksək səviyyədə tirajlanmasını xatırlamıram. Daha doğrusu, mümkün də deyildi. Dövlət ruh alverçilərinin qarşısını alırdı. Amma indi məlum olub ki, sadə rəiyyətə qadağan eləsələr də böyük partiya bossları özləri üçün falçı ştatı saxlayırmış və onların xidmətindən istifadə edirmiş. Brejnevin Vanqa ilə görüşdüyü məlum, Cuna Davitaşvilinin onu müalicə elədiyi də məlum. Neçə illər Moskvada Tofiq Dadaşovun qabiliyyətini istismar elədilər, sıxıb suyunu çıxarandan sonra qayıdıb gəldi bura. Ancaq məsələ burasındadır ki, belə adamların sayı çox deyil (yaxşı ki). Bəs bizim balaca məmləkətdə bütün ekranları dolduracaq qədər qara-qura adamlar hardan peyda olublar? Nəsə başımızı qatırlar, səbəbini isə dediyim kimi bilmirəm.\n...Elm hər şeyi izah edə bilmir. Ətrafımızda baş verən paranormal hadisələri də eləcə. "Parapsixologiya" termini mövcud olsa da, hələ ki, rəsmi elm statusu almayıb. Parapsixologiya izahı çətin olan biofizik dəyişmələri sistemləşdirən, cəmləşdirən, təhlil edən sahədir. Hələ ki ayrı-ayrı fərdlərin fenomeni ilə gündəmdədi. Ancaq izah olunmursa bu o demək deyil ki, mövcud deyil. Tarixin bütün dönəmlərində qeyri-adi qabiliyyəti ilə seçilən, güclü bioenerjisi ilə insanları təsir altına salan, çaşdıran, ya da düz yol göstərən fərdlər məlumdur. İlk vaxtlar qəbilə, icma arasında hər hansı paranormal gücü ilə seçilən fərdlər ya vəziyyətə hakimlik ediblər, ya da hakimlik edənlərə hakimlik ediblər. Yəni anlayacağınız bütün dövrlərdə kahinlərin, şamanların, cadugərlərin, münəccimlərin siyasətə təsir imkanları böyük olub. Qədim Yunanıstanda hər hansı bir müharibədən, döyüşdən, sazişlərdən öncə məşhur Delf Orakulundan məsləhət alarlarmış. Romada, Misirdə də bunlar olub. "Firon" əsəri yadınızdadırsa, orda kahinlər coğrafi astronomik hadisələrdən istifadə edib xalqı islahat aparmaq istəyən gənc firona qarşı qaldırırlar.\nBelə düşünmək olar ki, dünyəvi dinlərin yaranması insanları ilahidən kənar möcüzələrdən uzaqlaşdıracaq. Amma belə olmadı. İbtidai insanın kortəbii inamı indiyə qədər içimizdə yaşayır və biz həmin insandan çox da fərqlənmirik. Həm xristian, həm də müsəlman hökmdarlarının yanında münəccimlər də, falçılar da olub. Dində buna yaxşı baxılmasa da... Təbii ki, həmin cadugərlərin içində qeyri-adi keyfiyyətləri ilə seçilənləri də olub, fırıldaqçıları da. Deyək ki, bir dönəm Avropasında inkvizisiya tonqallarında yüz minlərlə insan cadugər kimi yandırılıb. Yenə belə çıxır ki, krallara, padşahlara məqbul olan qara camaata qeyri-məqbuldu. Doğrusu da budur - telepatik qüvvələri özbaşına buraxmaq olmaz. Bundan insan cəmiyyətinə ziyan gəlir.\nBizi əhatə edən material aləmdə növlərin enerjisi cövlan edir. Bu enerji informasiya ötürücüsüdü. Həmin o sahəyə paralel aləm də demək olar. Obyekt haqqında informasiya ondan kənarda da müstəqil şəkildə öz mövcudluğunu sürdürür. Hətta obyekt öz maddi həyatını başa vursa da. Yəni ruhun bədəndən ayrılması kimi. Ruh materiyanın ideal kopyası olaraq məlumat daşıyır. Mütəxəssislərin fikrinə görə, ruh sahəsi internet kimi çox istifadəçilərə açıla bilər. Bütün telepatik rabitəni, biolokasiya metodlarının əsasını həmin bu prinsip təşkil edir. İndi təsəvvürünüzə gətirin ki, ekranlardan məqsədyönlü şəkildə bizə nəsə ötürməyə çalışırlar. Əsas sual budur - NƏ? Əgər cadugərləri açıq satışa çıxarırlarsa bunun arxasında ciddi səbəblər var. Rusiya mətbuatından oxumuşam, rəsmi statistikaya görə, ölkədə yarım milyona yaxın falçı leqal olaraq fəaliyyət göstərir. Böyük bir ordudu. Çox vaxt seçkilər ərəfəsində fəallaşırlar, siyasətçilərə xidmətlərini təklif edirlər. Nəzərə alsaq ki, siyasət aləmi bütün dünyada falçılarla sıx əlaqədədi və bu əlaqənin nəticələri heç də hər zaman xoş olmur, vay halımıza. Ruslar isə XX əsrin əvvəllərində bu acı təcrübəni yaşayıblar. Rasputini xatırladınız?\nƏgər cəmiyyət sarsıntı keçirirsə, heç kəs bundan kənarda qala bilməz. XX əsrin əvvəllərində dünyanı bürümüş böhran imperatorun da ailəsindən yan keçməmişdi. 1905-ci ildə Rusiyada inqilabın ilk dalğası yatırıldı. Zahiri dinclik və sakitlik yerini gizli təbliğata verdi. Rusiya imperiyasının zəifləməsi və dağılması çox qüvvələrin maraq dairəsinə daxil idi. İndiyə qədər tarixçilər ümumi bir nəticəyə gələ bilməyiblər ki, bu ölkədə dalbadal baş verən inqilablar xalqın iradəsininmi, yoxsa xarici kapitalınmı məhsulu idi?\nSadə Sibir kəndlisi Qrişka Rasputinin saraya gəlişi, ordakı yüksəlişi də imperiyanın qürub çağının, çaxnaşmaların, xaosun bir göstəricisi idi. Rasputinə münasibət hər zaman birmənalı olmayıb. Bir qrup onu əyyaş, əxlaqsız, şarlatan adlandırır, sarayın, çar familiyasının çöküşündə günahlandırır, bir qrup da (xüsusən son vaxtlar) onu müqəddəsləşdirir.\nRusiyanın ən yüksək ailəsi də şəxsi həyatlarında və idarəetmədə adi rus kəndlisi kimi kilsəyə deyil, gizli qüvvələrə, maqlara, cadugərlərə inanırdı. Hələ Rasputindən əvvəl sarayda parisli falçı Filipp at oynadırmış. Çariçanın dalbadal üç qız doğması rus taxtının vəliəhdsiz qalacağı qorxusunu yaratmışdı. Rəfiqələri birinci xanıma parisli maqın köməyindən yararlanmağı məsləhət görürlər. Bütün saray bir az da istehza ilə fransızın çar ailəsinə nə verəcəyini gözləyirmiş. Çariça dördüncü dəfə də qız doğmasına baxmayaraq, yenə fransıza inanmaqda davam edir. Falçının çar ailəsi üzərindəki hökmranlığı bütün sarayı narahat etməyə başlayır. Böyük knyaz Nikolay Vasilyeviçi Lev Tolstoyun yanına göndərirlər ki, bəlkə onun fikirləri çara təsir edə bilsin. Xeyli dilə tutulan Tolstoy imperatora məktub göndərməyə razı olur. Böyük yazıçı xəbərdarlıq edir: "Əziz qardaşım! Mən Sizə çar kimi deyil, bir İnsan, bir Qardaş kimi müraciət edirəm. Rusiyanın böyük bir hissəsi gücləndirilmiş mühafizə altındadı, açıq və məxfi polis ordusu artırılır, həbsxanalar və sürgün yerləri doldurulur, aclıq adi hala çevrilib. Sizi, bizi, bütün Rusiyanı dəhşətli illər gözləyir..." Məktubun heç bir təsiri olmur, əksinə, maqın mövqeləri güclənir. 1904-cü ildə çariça Rusiyaya varis bəxş edir. Falçı Filipp Fransaya qayıdır və gedərkən belə deyir: "Mən başqa şəkildə zühur edəcəm". Rasputin sarayda peyda olur. Necə deyərlər, "svyato mesto pusto ne bıvayet". Vəliəhd xəstə uşaq olduğundan ənənəvi təbabət də ona heç nə ilə kömək edə bilmədiyindən Ana çariçanın hər yola əl atmasını anlamaq olar. Rasputin varisin qanaxmasını dayandıra bilirmiş, ağrılarını götürürmüş, onunla görüşdən sonra uşaq gümrahlaşırmış. Belə bir adamın sarayda nüfuz qazanmasını təbii qarşılamaq lazımdı. Çar ailəsi inanırdı ki, Rasputin Rusiyanı və Romanovlar sülaləsini qorumaq üçün Tanrı tərəfindən göndərilmiş elçidi. Və Rasputin özü də dəfələrlə 2-ci Nikolaya deyirmiş ki, "mənim sağ olacağım təqdirdə Romanovlar sülaləsinə xətər toxunmayacaq. Mənim ölümüm sənin ölümün deməkdi". Belə olan halda mistik qüvvələrə çox inamı olan çar ailəsi Rasputini daha artıq himayə edirdi. Himayə isə Rasputinə sarayda hər işə qarışmağa, vəzifəyə adam qoyub çıxarmağa, hətta Sinodun işlərinə də müdaxilə etməyə imkan verir. Qəzetlərdə Rasputinin əxlaqsız, əyyaş hərəkətlərindən yazanda çariça qüdrətli baş nazir Stolıpinə xəbərdarlıq edir. Rasputini saraydan uzaqlaşdırmaq üçün baş nazir casus şəbəkəsinin topladığı materiallarla çarın qəbuluna gedir. Və ona "Əlahəzrət, bu adam pozğun məclislərdə olur" deyir, Nikolay isə baş nazirin hesabatını sobaya atır. Az sonra Stolıpin qətlə yetirilir. Maraqlıdır ki, saray əhlindən, nazirlərdən kimsə Rasputinə qarşı çıxarsa tezliklə vəzifəsindən uzaqlaşdırılırmış. Yaxşı halda.\n1915-ci ildə Rusiya imperiyası özünün ən gərgin dövrünü yaşayır - 1-ci Dünya Müharibəsində vəziyyət kritik həddə çatır. Polşa, Litva, Latviya, Belorusiya işğal olunur. 200 min əsgər həlak olur, 1 milyona yaxın əsgər əsir güşür. Bu arada siyasi kulislərdə Rasputinin hərbi məsələlərə də qarışdığı barədə söz-söhbətlər yayılmağa başlayır. Cəbhədəki məğlubiyyətlərdən, aclıqdan cana doymuş xalq Peterburqda yaşayan almanlara hücum edir. Şəhərdə böyük talanlar başlayır. Kütlə alman fabriklərini, dükanlarını dağıdır. Nikolayın və alman casusu hesab edilən çariçanın (çariça alman idi) ölkədən çıxması tələbləri səslənməyə başlayır. Belə bir vaxtda bir günah keçisi tapıb onu cəzalandırmaq lazım gəlir. 1916-cı ilin dekabrında knyaz Feliks Yusupov, Dövlət Dumasının üzvü Vladimir Purişkeviç və Böyük knyaz Dmitri Pavloviçin iştirakı ilə Rasputini aradan götürmək üçün plan cızılır. Çox məşhur hadisə olduğu üçün təfərrüata varmaq istəmirəm. Ancaq son vaxtlar ingilis kəşfiyyatının da bu qətldə barmağı olduğunu danışırlar. Deyilənlərə görə, Rasputin çara müharibədən çıxmağı məsləhət görürmüş. Bu da İngiltərəyə sərf etmirmiş. Versiyalar çoxdu, ancaq mahiyyət bunda deyil - savadsız, cahil bir kəndli saraya daxil ola bilibsə, siyasi və hərbi məsələlərə müdaxilə edə bilibsə gələcəkdə belə adamlardan kim sığortalanıb? İnsanların psixikasına təsir edə biləcək hər hansı bir qüvvə mütləq və mütləq nəzarət altında olmalıdır. Rasputinin saraya gəlişindən 80 il sonra Kremlə daxil olan Qorbaçov cini şüşədən buraxdı. Nəticəsi məlum. Kaşpirovskilərin ekrandan xalqa nə siqnal ötürdüklərini bilirdikmi? Hər halda yaxşı heç nə görmədik. İndi bizdə bu qədər qara qüvvələr efiri zəbt ediblər, kimin əli ilə işləyirlər, nə informasiyalar daşıyırlar, bilirikmi? İnsan taleyini müəyyən eləmək mümkün deyil. Ancaq zəif adamlar tora düşə bilirlər. Göbələk kimi artmaqda olan cadugərlər adamların psixi vəziyyətindən istifadə edərək duruma hakim ola bilirlər. Əgər biz özümüzü bunlara kökləsək, həyatımız qaralacaq. Bu qüvvələr üzərində nəzarət olmasa cinayət əməllərində, dövlət əleyhinə əməllərdə onlardan istifadə etmək şansı artır. Günümüzün gerçəkliyi budur ki, əhalinin psixoloji durumu bərbaddı. İnsanların ruhunu müalicə eləmək lazımdı. Yer üzündə Xeyir və Şərin davası gedir. Varlığımız fikir və düşüncələrimizdən doğur. Yaşadığımız mühiti biz yaradırıq. Nə fikirləşiriksə o da olur - yaxşı, ya pis. Nə fikirləşiriksə mahiyyətcə oyuq - Xeyir, ya da Şər! Bütün bunları anlamaq, gələcəyi görmək üçün falçı olmaq lazım deyil.\nP.S. Efirdə gördüyünüz şarlatanların çoxunun ürəyindən Rasputin olmaq keçir. Görəsən, aqibətini bilirlər?


coen qardaşları sözaltı sözlük\n1. Joel ve Ethan Coenlər. iki qardaşlar. Dünya kinosunun "əkizləri". rəngarəng fimləri ilə bizi həm güldürən,həm də düşündürən insanlar. onların filmlərində həmişə qeyri-adi xarakterlər olub. "Big lebovski"dəki ispan qaqaş,"barton fink"dəki qatil,"fargo"dakı polis işçisi hamilə qadın,"ooo haralardasan qardaş"dakı demək olarki bir çox obraz. Onlar hollivudda film çəkə-çəkə həm sənətə xidmət edirlər,həm də kommersiya baxımından uğur qazanırlar. bəzi filmləri ənənəvi holivud tərzinə uyğun olsa da,pul qazanmaq xarakteri daşısa da, fərq etməz,onlar çox yaxşı rejissordurlar. onları əslində cəm halında fikirləşməmək lazımdır. onlar iki başı olan əjdahadırlar. yeri gəlmişkən iki başı olan əjdaha fikrini onlar haqqında Xavyer bardem deyib. o xavyer bardem ki,məhz onların "qocalara burda yer yoxdur" filmində çəkilib. və o filmdə çox qeyri-adi obrazı və saç stili olub. qısacası fərqli bir beyinə sahib rejissordur Koen qardaşları. (tək halda dedim)\nqocalara yer yoxdur\narizonanı tərbiyə edərkən\nooo qardaş haralardasan\nvə sonuncu filmlərinə baxmağa dəyər - lyun devisin içində\nmənim ən çox xoşuma gələn isə sözsüz ki ,barton fink filmidir. lyun devisin içində filmi də çox yaxşıdır. soundtrackləri möhtəşəmdir. fargo və big lebovski əfsanə sayılırlar.\namma yenə də barton fink deyirəm cunki dərin filmdir.\nhə bir də The Man Who Wasn’t There filmi də çox çox gözəldir.\nP.S filmlərini çox təmiz çəkirlər,incə detallara belə ciddi fikir verirlər və soundtrackləri də gözəl olur. elə big lebovskidəki bouling səhnəsini götürək. "hotel california" mahnısını gipsy kingin ifasında dinləməyə dəyər. onlar haqqında çox danışmaq olar,sadəcə ilk entrydir deyə ötəri yazdım.\n27.12.2013 05:23, əli cibində lüt kişi\n2. (bax: joel coen)\n(bax: coen brothers)\n09.07.2015 10:16, Zadeh


ŞOK! Enerji içkiləri qaraciyər serrozu və beyin şişlərinə səbəb olur » Veteninfo.az Azərbaycanda özəl xəbərlər, araşdırmalar, təhlillər və müsahibələrin tək ünvanı\nƏsas səhifə ŞOK! Enerji içkiləri qaraciyər serrozu və beyin şişlərinə səbəb olur\nTarix: 18.11.2019 14:41 Oxunma sayı: 123 Bölmə:\nEnerji içkilərin tərkibində yüksək miqdarda kofein var. Kofein orqanizmə güclü stimullaşdırıcı təsir edərək orqanizmin zəifləməsinə və tükənməsinə səbəb olur. Həmçinin kofein tez asılılıq yaradır və insana lazım olan "effekt” almaq üçün hər dəfə daha və daha çox enerji içki lazım olur.\nAncaq enerji içkilərin mənfi təsiri burada bitmir. Rusiyanın "Svobodnaya Pressa” nəşrinə müsahibə verən həkim-diyetoloq Anastasiya Klemışına bu içkilərin tərkibində olan növbəti ziyanlı maddəsinin qorxunc sirrini açıqlayıb. Söhbət qlükuronolakton maddəsindən gedir. Bu maddə orqanizmdə qlükozanın mübadiləsi zamanı cüzi miqdarda əmələ gəlir və orqanizmə ziyan vurmur. Lakin enerji içkilərin tərkibində bu maddənin miqdarı orqanizmdə istehsal olunandan 500 (!) dəfə çoxdur. Qlükuronolakton Vyetnam müharibəsi zamanı süni sintez olunmuşdur və ABŞ əsgərlərinə döyüş ruhunu artırmaq məqsədi ilə verilirdi. Preparatın tərkibində qlükuronolakton maddəsi yüksək dozada idi və onun orqanizmə təsiri faciəvi olub – onu qəbul edən əsgərlərdə beyin şişləri və qaraciyər sirrozu aşkar olunurdu. Təbii ki, preparatın istifadəsi dayandırılıb.


Video - MINVAL.INFO\nİstanbulda qadın küçədə kişini döyüb.\nBakıda yağışlı hava piyadalara yolları keçməyə problem yaradıb. Bu barədə BAKU.WS-in ”qaynar xətti”nə məlumat daxil olub.\nBakıda baş tutacaq “Texnofest-2022” festivalına hazırlıqlar çərçivəsində qırıcı təyyarələrin uçuşu həyata keçirilir.\n“Putini təcrid etmək, “rus dünyası”nın kökünü kəsmək lazımdır” – Polşanın Baş naziri Britaniya kəşfiyyatı “Azovstal”dakı son durumu\nTƏCİLİ: Rusiyadan yeni həmlələr gəldi – Azad İsazadə ilə “Canlı debat”\nUkrayna – Qərb strateji istiqamətində vəziyyət Rusiya sərhədləri yaxınlığında hərbi təhdidlərin artması ilə xarakterizə olunur.\nÖtən gün paytaxtın Nəsimi rayonunda mənzillərdən birində baş verən yanğın zamanı bir nəfər vətəndaş tüstüdən zəhərlənərək evdə\nƏməkdar artist Bəhram Bağırzadənin sosial şəbəkə hesabındakı son paylaşımı etirazla qarşılanıb.\nƏsir düşən Yuliyanın Mariupoldan çəkdikləri: Döyüşlər, yaralılar, əsirlər və…\nMariupolda ruslar tərəfindən ələ keçirilən tibb bacısı “Tira”nın çəkdiyi şok görüntülər yayılıb.\nAzərbaycanda müəllim şagirdi döydü – VİDEO\nSosial şəbəkələrdə müəllimin şagirdi döyməsi ilə bağlı videogörüntülər yayılıb.\n“Kiminsə sifarişi ilə uşaq sığınacağını bağlamaq istəyirlər” - Vəkildən canlı yayımda şok açıqlama\nSpace Tv-də yayımlanan «Gəl danış» verilişinin canlı yayımında maraqlı olayın təfərrüatları bəlli olub.\nMövzular: uşaq sığınacağı\nELMİRA AXUNDOVA KİMİ ÇİRKİN İNSANLAR İNDİ GÖRÜN NƏ ƏXLAQSIZLIQ EDİRLƏR – CƏLAL ƏLİYEV Keçmiş deputat, Ukraynadakı səfirimiz\nFilarmoniya “gecə klubu”na çevrilib — Mədəniyyət Nazirliyi hara baxır?! (VİDEO)\nAprelin 4-nə açılan gecə Nizami küçəsindəki gecə klublarından birində baş verən partlayış cəmiyyəti iki qütbə ayırdı.\nÜzeyir Cəfərov təhdid edildi: “Mənə Qroznıda Kadırova baş əydirmək istəyən qaqaşları gözləyirəm”\nPutinin devrilməsi ssenariləri – onu öz generalları… Politoloq Elxan Şahinoğludan sensasion açıqlama\nNarkotik bəlasına düşən Nazim: “Voevat” edib qabağa getmək lazımdır – VİDEO\nBir müddət əvvəl ARB TV-nin əməkdaşlarının narkoloji dispanserə yerləşdirdiyi iki şəxslə bağlı yenilik var.\nUkraynanın Mariupol şəhərində gedən küçə döyüşlərinin görüntüləri yayılıb. Görüntülər Ukraynanın “Azov” dəstəsinin hərbçiləri tərəfindən çəkilib.\n“Xəzər və Kür quruyur, balıq tükənir” – Video\nXəzər dənizinin suyunun çəkilməsi ən çox Neftçala rayonu Bankə qəsəbəsinin sakinlərinin vəziyyətinə təsir edir.\nAytən Məmmədova hadisənin necə baş verdiyindən danışdı – VİDEO\nXəbər verdiyimiz kimi, jurnalist Aytən Məmmədova bıçaqlı hücuma məruz qalıb.\nKüçədə qadına şillə vuran Əhmədə hökm oxundu – VİDEO\nBakıda qadına qarşı xuliqanlıq hərəkətləri törətməkdə təqsirləndirilən Əhməd Hüseynova hökm oxunub və o, 6 ay müddətinə azadlıqdfan\nBakıda narkotik istifadəçisi DƏHŞƏTLİ FAKTLARI AÇIQLADI – VİDEO\nBakıda ”ağ ölüm”ün astanasında olan şəxslərdən birinin düşdüyü acınacaqlı vəziyyət işıqlandırılıb.\nAzərbaycanda qadınlar üçün XOŞ XƏBƏR – Bu xidmətlər pulsuzdur – VİDEO\n”İcbari tibbi sığortanın xidmətlər zərfinə hamilə qadınlar üçün bir neçə müayinə və müalicə üsulları daxildir.\nAzərbaycanda 4 yeniyetmə həmyaşıdını alçaldıb görüntüsünü paylaşdı – Polis hərəkətə keçdi VİDEO\nSosial şəbəkədə xoşagəlməz görüntülər yayılıb. ”TikTok”da paylaşılan videoda göründüyü kimi 4 yeniyetmə oğlan bir nəfəri təkləyib.\nMillət vəkilinin AŞPA- da erməni tərəfinə cavabı – VİDEO\nMən, Avropa Şurasının digər üzv dövləti olan Ermənistan tərəfindən 30 il müddətində işğal, etnik təmizləmə və təcavüzə\nZiya Məmmədovun nəvəsi üçün xüsusi maşın yığıldı- VİDEO\nRuhi Əliyevadan narkotikə qarşı növbəti çarx – “Ağ dünyanı rənglə” (VİDEO)\nDünyamızın üz-üzə durduğu ən böyük bəlalardan biridir narkomaniya.\nKəlbəcərdə 20 nəfəri daşıyan avtobus minaya düşəcəkdi – Bu zabit son anda qarşısını aldı – VİDEO\nBu gün Kəlbəcərin Günəşli kəndinin sakinləri uzun illərdən sonra azad olunmuş doğma yurdlarına səfər ediblər.\nBakıda taksi sürücüsünün ŞOK VİDEOSU yayıldı – Sükan arxasında “Patı” çəkir (VİDEO)\nBakıda taksi sürücüsünün narkotik vasitə qəbul edən zaman videosu yayılıb.\nİsrail polisi Məscidül-Əqsaya basqın etdi\nQüdsün “Əl-Əqsa” məscidində toqquşma baş verib.\nBloger Cəmil Quliyev “patı” ilə yaxalandı – ANBAAN VİDEO\nDİN-in Yasamal rayon polis idarəsinin 29-cu polis şöbəsinin və Baş Narkotiklərlə Mübarizə idarəsinin 07.04.2022-ci il tarixində keçirdikləri\nGünə 10-15 manat qazanmaq istəyən moped sürücüsü: “Vaxtında çatmayanda sifarişi ləğv edirlər” – VİDEO\nMoped və motosiklet sürücülərinə hər yerdə rast gəlmək mümkündür.\nUkrayna ordusu rusların tanklardan ibarət hərbi karvanını məhv edib – VİDEO\nUkrayna Qəhrəmanı polkovnik Taras Senyukun adını daşıyan 13-cü hava hücumu batalyonunun hərbçiləri mühüm rayonlardan birində rusların tanklardan\nKiyev yaxınlığında daha bir kütləvi məzarlıq tapıldı – VİDEO\nUkraynanın Kiyev vilayətinin işğaldan azad edilmiş ərazilərində Rusiya hərbçilərinin mülki əhaliyə qarşı qəddarlıqlarına dair sübutlar tapılmaqda davam\nHüseyn atasına “Land Rover” hədiyyə etdi – VİDEO\nRusiyada fəaliyyət göstərən azərbaycanlı bloger Hüseyn Həsənov Bakıya gələrək atasına maşın hədiyyə edib.\nUşaqları ölümə aparan məktəb yolu – VİDEO\nBakıda Qobu yolunda məktəblilərin maşın tərəfindən vurulması barədə xəbər vermişdik.\n“Saçlarım artıq yoxdur” – Partlayışda yaralanan model\n”Location” klubda baş verən partlayışda xəsarət alan model Təranə Rzayeva (Merlin) səhhətindən danışıb.\n“Parkovşik”i təpikləyən qadın sürücü ilə bağlı DİN-dən AÇIQLAMA – VİDEO – YENİLƏNİB\nSumqayıt şəhərində ”parkovşik”lərdən birinin qadın sürücü tərəfindən fiziki təzyiqə məruz qalması məsələsinə rəsmi münasibət açıqlanıb.\nUkraynada həlak olan azərbaycanlının kimliyi bəlli oldu! Himnimizin sədaları ilə son mənzilə yola salınmışdı – VİDEO\nUkraynanın müqavimət hərəkatında iştirak edən Azərbaycan kökənli daha bir döyüşçü həlak olub.\nVideosu yayılan AzTV-nin bədii rəhbəri istefa verdi - Açıqlama\nAzərbaycan Televiziya və Radio Verilişləri QSC-nin (AzTV) Bədii rəhbəri Ranar Musayev işindən ayrılıb.\nAzərbaycanda yeni QADAĞA tətbiq ediləcək – VİDEO\nQida Təhlükəsizliyi haqqında qanun layihəsində bəzi yeniliklər ediləcək.\nRusiya qırıcısı Ukraynanın “S-300″nü vurdu – VİDEO\nRusiya Federasiyasının Silahlı Qüvvələrinin bölmələri Zolotaya Niva yaşayış məntəqəsini tam nəzarətə götürərək, Kaşlaqaç çayını keçərək sərfəli xətt\nBakıda məmur qaydaları KOBUD ŞƏKİLDƏ POZDU: maşını yol polisinin üstünə sürdü – VİDEO\nBakıda qaydaları kobud şəkildə pozan dövlət məmuru cərimələnib.\nErmənistanın “Su-30” oyunu: Rusiyaya verilən təyyarələri əvəz etmək üçün Suriyadan qırıcılar gətirilib – VİDEO\nSuriyadan Ermənistana 4 ədəd Su-30 hərbi təyyarəsi göndərilib. BAKU.WS xəbər verir ki, bubarədə ”Haber Global” məlumat yayıb.\nMariupol “morqu”ndan QANDONDURAN GÖRÜNTÜLƏR: Ürəyi zəif olanlar baxmasın – VİDEO\nSosial şəbəkələrdə Ukraynanın mühasirədə olan Mariupol şəhər meyitxanasından görüntülər yayılıb.\nİşğaldan azad olunan İrpen şəhərinin görüntüləri yayılıb – VİDEO\nRusiyanın işğalından azad olunan Ukraynanın Kiyev vilayətinin İrpen şəhərinin görüntüləri yayılıb.\n“Azov” alayından ruslara daha bir zərbə: Qərargah vuruldu – VİDEO\nUkrayna Silahlı Qüvvələrinin ”Azov” alayı Rusiya ordusunun Xarkovda yerləşən piyada qoşunlarının binası və komanda-qərargah maşınını artilleriya zərbəsi\nXankəndidən yeni görüntülər yayıldı – Video\nAzərbaycanın Xankəndi şəhərindən yeni görüntülər paylaşılıb. “”Minval.info”” Musavat.com-a istinadən xəbər verir ki, video erməni teleqram kanallarında yayımlanıb.\nUkrayna “Bayraktar”la vurulan texnikaların görüntülərini yaydı – VİDEO\nUkrayna tərəfi ”Bayraktar” ilə vurulan rus hərbi obyektinin görüntülərini yayıb.\nReal döyüş kadrları: Rusiya tankları məhv edildi – ANBAAN VİDEO\nUkraynada davam edən müharibədə Rusiyaya məxsus bir çox texnika məhv edilib.


Mərhum repçinin arvadı Baxşəliyevdən şikayət ərizəsi yazıb » www.tezadlar.az\nMərhum repçinin arvadı Baxşəliyevdən şikayət ərizəsi yazıb\nMərhum reper Hüseyn Dəryanın həyat yoldaşı Sona İbadova ATV-də yayımlanan “Bizimləsən” verilişində şəxsi həyatının müzakirə olunmasına münasibət bildirib.\n"Tezadlar.az" xəbər verir ki, News24.az-ın redaksiyası ilə əlaqə saxlayan S.İbadova aparıcı Zaur Baxşəliyev və “Bizimləsən” verilişi haqda şikayət ərizəsi yazdığını açıqlayıb.\nBuna səbəb proqramda Hüseyn Dəryanın ilk evliliyindən olan qızı Aişənin Sona İbadovadan oğlu Cahangirin DNT analizi istəmə tələbi olub.\nİbadova ərizəsində Zaur Baxşəliyevin ona atılan böhtanlara şərait yaratdığını yazıb:\n“Bizimləsən” verilişində baş verənlərə görə şikayət ərizəsi yazmışam. Çünki mənim üzərimdən reytinq qazanır, icazəm olmadan mənim ailəmi müzakirə edirlər.\nƏrizəni Birinci Vitse-prezidenti Mehriban xanım Əliyeva başda olmaqla “Azad Azərbaycan Televiziyası”nın rəhbərliyinə, Milli Televiziya və Radio Şurasına və Ombudsman Elmira Süleymanovaya ünvanlayacam.\nOğlum Cahangir psixoloji sarsıntı keçirir! Ümumiyyətlə, evdəki ab-hava çox pisdir. Mən özüm də xəstəyəm. Neçə ildir süd vəzimdən müalicə alıram. Bunların hamısı mənə stress yaşadır.\nMənim hesabat verəcəyim adam Hüseyn idi. Üçüncü bir adamın ixtiyarı yoxdur ki, ailəmi müzakirə edib, məndən hansısa sübut istəsin.\nSübut övladımın doğum haqda şəhadətnaməsidir. Orada da Cahangir Hüseyn oğlu Muradov yazılıb. Eyni zamanda da bizim rəsmi nikahımız var. Bundan başqa nəyi sübut edim? Mən heç kimə heç nəyi sübut etmək məcburiyyətində deyiləm.\nATV-dən məni verilişə dəvət edirlər. Amma ora getməmişəm və getmək fikrim də yoxdur. Çünki onlar mənim üzərimdən şou yaradırlar”.


Ernest Heminquey | SesliKitab.net Proyekt.az Proyekt.az Proyekt.aza> Proyekt.az Proyekt.az\nErnest Miller Heminquey 21 iyul, 1899-cu ildə Ouk-Park, İllinoys,ABŞ da anadan olmuşdu. Onun fərqli yazı stilini qənaətcillik və qısaltmalar səciyyələndirir. Heminqueyə görə hadisənin mahiyyəti onun görünən səthində deyil, səthin görünməyən altındadır; bunu Aysberq (ingiliscə “Iceberg”) üslubu adlandırdılar. O, jurnalistika təcrübəsindən də təsirlənərək hadisələrin görünən, təbii sonluğunu buraxmaq (ingiliscə “omission”) yolu ilə əsərin güclənəcəyini hökm edirdi. Tətbiq etdiyi bu üsul, onun həyat macəraları və ictimai adı ilə birlikdə 20-ci əsr belletristikasında təsirli iz buraxdı.\nOrta təhsilini başa vurduqdan sonra cəbhəyə getmək istəsə də, gözlərində problem yarandığından arzusuna çatmamışdı. Bir müddət Kanzasda çıхan “Star” qəzetində çalışdıqdan sonra könüllü dəstənin tərkibində Avropaya, Birinci Dünya müharibəsi cəbhələrinə yollana bilmişdi. Amerika Qırmızı Хaçının sürücüsü kimi hərbi əməliyyatlarda iştirak etmiş, ayağından yaralanmışdı. İgidliyinə görə İtaliyanın iki hərbi medalı ilə təltif olunmuşdu. On il sonra yazacağı “Əlvida, silah” (1929) romanındakı bir sıra hadisə və personajları şəхsən görüb müşahidə etmişdi.\nÇikaqoya qayıtdıqdan sonra Heminquey yazıçı Şervud Andersenlə tanış olmuşdu. Yaşlı həmkarının məsləhəti ilə “mənəviyyatsız həyatdan” canını qurtarmaq üçün Parisə yollanmışdı. Amerikanı tərk etməmişdən əvvəl, 1921-ci ildə Elizabet Riçardsonla evlənmişdi. Bu yazıçının dörd rəsmi evliliyindən birincisi idi.\nParisdə Ernest Heminquey həmvətəni olan yazıçılarla – Gertruda Stayn, Ezra Paund, Skott Fitsceraldla görüşmüş, “Toronto star” qəzeti üçün yazmağa başlamışdı. Müəllifin “Hekayələr və üç şeir” (1923), “Bizim zəmanəmizdə” (1924) adlı ilk kitabları da Parisdə çıхmışdı. 1926-cı ildə isə Heminquey ədəbi tənqidin хeyirхahlıqla qarşıladığı “Günəş çıхır” romanını çap etdirdi. Romanda Fransa və İspaniyada yaşayan amerikalıların həyatından bəhs olunurdu. Bu insanların arasında müəllifin özü də vardı. Onlar Birinci Dünya müharibəsindən sonra meydana çıхan “itirilmiş nəslin” nümayəndələri idilər. Onları yalnız qadın, boks, korrida, balıq tutmaq və sərхoşluq etmək maraqlandırırdı.\nHeminquey dünya oxucularına yazdığı çoxsaylı roman və hekayələrlə yanaşı, həm də macəralarla dolu qeyri-adi həyatı ilə də tanınır. Qısa və dolğun yazı üslubu ilə XX əsr Amerika və Britaniya ədəbiyyatına ciddi təsir göstərmişdir.İspaniyadakı vətəndaş müharibəsi vətəndaş və yazıçı Heminqueyin bir sıra diqqətəlayiq cəhətlərini üzə çıхarmışdı. O, hərbi jurnalist kimi iç savaşın ən qaynar nöqtələrində olmuşdu. İnsan qəhrəmanlığının və хəyanətinin dəhşətli səhnələrini müşahidə etmişdi. “Beşinci dəstə” (1937) pyesi və “Zəng kimin üçün çalınır?” (1940) romanı bu dövrün acı ibrət dərslərinin nəticəsi kimi meydana çıхmışdı.\nBiabırçı uğursuzluğun əvəzini yazıçı iki il sonra “Layf” jurnalında dərc etdirdiyi “Qoca və dəniz” povesti ilə çıхdı. “İnsanı məhv etmək olar, amma məğlub etmək mümkün deyildir” – əsərin əsas leytmotivi müəllifin bu qanadlı ifadəsində öz əksini tapmışdı. İnsanın gücünə, iradəsinə, dözümünə və əbədiyyət sevgisinə ehtiraslı himn olan bu əsər heç kimi laqeyd buraхmadı. Növbəti il “Qoca və dəniz” Pulitser mükafatına layiq görüldü, Ernest Heminquey itirilmiş yazıçı nüfuzunu bərpa etdi. Yenidən milyonların sevimli müəllifinə çevrildi.Ədəbiyyat sahəsində Nobel mükafatı ayrı-ayrı əsərlərə görə verilməsə də, heç şübhəsiz, “Qoca və dəniz” povesti İsveç Akademiyası üçün 1954-cü il nominantlarının siyahısından məhz Ernest Heminqueyin seçilməsində ciddi stimul oldu. Bu mükafatın preambulasında da öz əksini tapmışdı. Heminquey ədəbiyyat Nobelinə “”Qoca və dəniz” povestində bir daha nümayiş etdirdiyi təhkiyə ustalığına, habelə müasir nəsrə göstərdiyi təsirə görə” layiq görülmüşdü.\nİsveç Akademiyasının üzvü Anders Esterlinq təqdimat nitqində “zəmanəmizin ən görkəmli yazıçılarından biri” adlandırdığı Heminqueyin yaradıcılığı haqqında əsasən “Qoca və dəniz”in timsalında danışmışdı.Həyatının son illərində Heminquey tez-tez depressiyadan əziyyət çəkirdi. 1960-cı ildə depressiya və ciddi əqli pozuntu diaqnozu ilə Minnesota ştatındakı Mayo klinikasına yerləşdirilmişdi. Sonradan aşkarlandığı kimi, həkimlər düzgün müalicə apara bilməmişdilər. Nəticədə yazıçı daha dərin ümidsizliyə qapılmışdı. Bundan sonra heç vaхt yaza bilməyəcəyinə özünü inandıran Ernest Heminquey dərin ruhi sarsıntı içərisində idi. O, 2 iyul 1961-ci ildə ov tüfəngindən atəş açaraq intihar etmişdi. Maraqlıdır ki, yazıçının babası və atası da həyatlarına intiharla son qoymuşdular.\nYağış altındakı pişik


Dağ boyda kişidir, özünü yetim uşaq kimi aparır | AzPolitika — onlayn siyasi-ictimai qəzet\nDağ boyda kişidir, özünü yetim uşaq kimi aparır\nBizim kənddə valideyn himayəsindən məhrum olmuş bir neçə uşaq vardı. Valideynlərindən birini itirmiş uşaqların sayı isə daha çox idi. Ölümlü-itimli dünyadır. Həyatın bizə hansı sürprizlər hazırladığını heç kim bilmir…\nOn gündür telefonum susmur. Dost-tanışlar, adımı eşidib, üzümü efirlərdə görən adamlar zəng edib, Yeni ildə bayram sovqatının olub-olmayacağını soruşurlar. Mənim başqalarına sovqat göndərməyə imkanım olmasa da, buna gücü çatan xeyli sayda dost-tanışım var. Əvvəlki illərdə bir neçə dəfə bu cür aksiyalara təşkilatçılıq etmişəm. O vaxtdan bəzi adamların dişinin dibində şirə yeri qalıb. Hər dəfə bayram yaxınlaşanda zəng edib, dilləriylə sovqat istəyirlər. Əl tutmaq Əlidən qalıb. Mən ehtiyacı olan insanlara kömək etməyin tərəfdarıyam. Məhdud büdcəmə rəğmən dəfələrlə bu cür aksiyalarda iştirak etmişəm. Problem odur ki, bayram sovqatı uman adamların arasında bığlı-saqqallı kişilər də var. Nağara boyda qarnı olan kişilərin başqalarından yağ, düyü istəməsi insanı dəhşətə gətirir. Halbuki, adam özünə əziyyət verib işləsə, qarnını azca əritsə, evində əti də olar, ərinmiş yağı da…\nƏləbaxımlılıq mənfi tendensiyadır, son illər getdikcə artır. Əmək və Əhalinin Sosial Müdafiəsi Nazirliyinin yerli şöbəsində çalışan bir dostum danışır: “Sosial müavinət istəyən bir ailənin müraciətini araşdırmaq üçün rayon mərkəzindən 42 kilometr uzaqlıqda yerləşən ucqar bir kəndə üz tutdum. Ünvanı tapıb, dəmir darvazanı döydüm. Səsimə səs verən olmadığı üçün açıq qapıdan içəri keçib, ev yiyəsini harayladım. Bu vaxt evin qapısı açıldı və bir-birinin ardınca üç cavan oğlan çölə çıxdı. Ən zəifi Koroğlunun kürəyini yerə vurmağa qadir idi. “Nə istəyirsən?” – deyib, üzümə bozaranda, qorxudan bir addım geri çəkildim. Ünvanlı sosial yardımla bağlı etdikləri müraciəti araşdırmağa gəldiyimi deyəndə, üçü də eyni vaxtda yazıq görkəm alıb, qabağıma qaçdılar. Sifətlərində yaltaq adamlara xas olan dəhşətli ifadə vardı…”\nMən, ehtiyacı olan adamlara ünvanlı sosial yardım verilməsinin əleyhinə deyiləm. Amma mən ünvanlı sosial yardımdan əvvəl dövlətin insanlara iş verməsinin tərəfdarıyam. Yaxşı olar ki, hər kəs öz qazancını yesin. Alın təri ilə qazanılan çörək daha şirin olur…\nAQAYEV 2020-01-03 20:42:07\nARDI.Mən Sizin yazılarınızı mütamadi oxuyuram toxunduqunuz mövzular və problemlər bəyəniləndir amma.SƏN ALLAH QINAMA Mən insanlarla işləmişəm vəziyyəti daha yaxşı bilirəm.AMMA X-edirəm incimə.\nAli 2020-01-03 03:11:08\nHörmətli Seymur bəy! Azərbaycan dilinin zəngenleksikonunda indi çox admın unutduğu bir sifət var-"şirmanqı". Bu sözlə başqasına yaltaqlanıb ondan pay, sədəqə uman məxliqların xüsusiyyəti xarakterizə edilir. Bir zamanlar Azərbaycan kişilərinin arasında şirmanqılar az idi. Ən çox yaltaq itlərə şirmanqı deyərdilər. Görünür zamanlar dəyişib. Kişilərin də arasında şirmanqıların faizi artıb.. Çox heyif.


Moldovada Qərb-Rusiya toqquşması: Qanlı “Ukrayna ssenarisi” təkrarlanır? – Yenicag.Az\nAna Səhifə Banner Moldovada Qərb-Rusiya toqquşması: Qanlı “Ukrayna ssenarisi” təkrarlanır?\nMoldovada Qərb-Rusiya toqquşması: Qanlı “Ukrayna ssenarisi” təkrarlanır?\nYeni Çağ Media Qrupu – May 30, 2017 - 13:48\nMoldovada 5 Rusiya diplomatının “Persona non qrata” elan olunması ölkəni siyasi böhran həddinə çatdırıb.\nYenicag.Az xəbər verir ki, Rusiya diplomatlarının “Arzuedilməz şəxs” elan olunmaları haqda qərarı Moldovanın Xarici işlər və Avrointeqrasiya Nazirliyinin (XİN) sözçüsü Anna Samson açıqlayıb.\nMəlumata görə, “Persona non qrata” siyahısına salınan rusiyalı diplomatlar arasında bu ölkənin Moldovadakı səfirliyinin hərbi attaşesinin köməkçisi, bu ilin martında casusluqda ittiham olunan Aleksandr Qrudin də var.\nMaraqlıdır ki, ölkə XİN-in bu qərarı Moldovanın Rusiyapərəst prezidenti İqor Dodonu hiddətləndirib. O, XİN-in Rusiyalı diplomatlarla bağlı məlum qərarını “Qərbin sifarişi” kimi qiymətləndirib:\n“Mənə aydındır ki, bu sifariş okeanın o tayından daxil olub. Moldova-Rusiya münasibətlərinin dərinləşməsindən ciddi narahat olanlar var. Hökumətin bu qərarı ölkə üçün mənfi nəticələr doğuracaq”.\nDodon ölkə XİN-dən Rusiyalı diplomatlarla bağlı qərarın ləğvini tələb etsə də, Moldovanın xarici işlər və avrointeqrasiya naziri Andrey Qalbur bu məsələdə geriyə addım atılmayacağını bildirib: “Dünən qəbul etdiyimiz qərar olduğu kimi qalacaq”.\nGöründüyü kimi, Rusiyapərəst Dodonun Moldova prezidenti seçildikdən sonra Moskva ilə yaxınlaşmaq siyasəti ölkə daxilində ciddi müqavimətlə üzləşib. O baxımdan, Moldova hökumətinin Rusiya diplomatları barəsində qərarı Qərbin Moskvanın planlarına qarşı cavab addımı kimi qiymətləndirilir.\nMoldovada yaranmış böhranlı vəziyyəti Yenicag.Az-a şərh edən politoloq Elxan Şahinoğlunun fikrincə, postsovet ölkəsindəki proseslərin qanlı “Ukrayna ssenarisi” üzrə inkişafı istisna edilmir:\n“Bildiyiniz kimi, Moldovada Rusiyapərəst Dodon prezident seçilsə də, ölkənin hökuməti və parlamenti əsasən, Qərbyönümlüdür. Ona görə də, Dodonun Rusiyaya münasibətdə çox daha irəli getməsinə, eyni zamanda, Kremlin Moldovanı öz təsir dairəsinə qaytarmaq cəhdinə qarşı bu kimi addımlar atılır. Yəni Qərblə Rusiyanın maraqlarının açıq şəkildə toqquşduğu növbəti ölkə Moldovadır.\nHadisələrin müşahidəsi göstərir ki, Moldovada indi baş verənlər mahiyyət etibarilə, Ukraynada 2014-cü ilin əvvəllərində cərəyan edən prosesləri xatırladır.\nQeyd edim ki, Ukraynada da qanlı müharibəyə qədər inkişaf edən hadisələr ölkənin Avropaya inteqrasiya məsələsinin aktuallaşmasından sonra başladı. Doğrudur, hazırda Moldovada gərginliyin o həddə çatdığını söyləmək çətindir. Lakin yaxın perspektivdə Moldovada qanlı “Ukrayna ssenarisi”nin təkrarlanması istisna edilmir. Hər halda bu, Qərblə Rusiyanın atacağı addımlardan çox asılı olacaq”.\nABŞ, Donald Trump, dünya, müharibə, Putin, Rusiya, Rusiya XİN, USA,


Karabakh.TV | Böyük kişilərin böyük missiyası – Süleyman Zeynalov\nBöyük kişilərin böyük missiyası – Süleyman Zeynalov\n70 il ömür sürdü, bu zaman kəsiyində neçə-neçə insanın ömrünə nur çilədi, yoluna işıq saçdı. Heç vaxt “Mən” demədi, “Biz” dedi. Ucaldığı zirvərlərdən aşağı boylanmağı özünə rəva bilmədi, aşağıdakıların arasında olmağı ilə bir az da ucaldı. O da müdriklərin söylədiyi kimi düşündü: “Böyük işlər görmək üçün dahi olmaq, insanlardan yüksəkdə durmaq şərt deyil, bunu onlarla bir yerdə də etmək olar”. Onun həyat düsturu beləcə sadə idi – xalq arasında olub, xalq üçün çalışmaq…\nTəkcə Ağdamın yox, bütün Qarabağın say-seçmə kişilərindən olan Süleyman Zeynalov yaddaşlarda belə qaldı – mərd, sözü və əməli bütöv, dəyərli ziyalı, milli ruhlu əsl Azərbaycan kişisi kimi.\nSüleyman müəllim əsl ziyalıya xas dəyərləri xarakterində cəmləyən, nurlu şəxsiyyəti, elmi potensialı, intellekti, düşüncə tərzi, milli ruhu, mədəniyyəti ilə cəmiyyətdə sağlam mənəvi mühitin möhkəmlənməsinə çalışan, insanları nəcib məqsədlərə yönəldən, ən başlıcası isə vətəni, torpağı sevmək kimi müqəddəs bir hissi aşılamağı bacaran ziyalılardan idi.\n1924-cü ildə Ağdam rayonunun Qiyaslı kəndində anadan olan Süleyman Zeynalov orta məktəbi bitirdidən sonra Ağdam Pedaqoji Texnikumunda təhsil alıb. Müəllim kimi ilk fəaliyyətinə Qiyaslı kəndində başlayıb.\nBacarığı, savadı, təşkilatçılığı ilə fərqlənən Süleyman müəllim pedaqoji fəaliyyəti ilə yanaşı biliklərini artırmaq, ali təhsil almaq haqqında da düşünüb. Elə bu məqsədlə də 1947-ci ildə Lenin adına Azərbaycan Pedaqoji İnstitutuna üz tutub. Qəbul imtahanlarını müvəffəqiyyətlə verərək bu təhsil ocağının tarix fakültəsinə qəbul olunub.\nGənc yaşlarından mütəmadi olaraq dövri mətbuatda çıxış edən Süleyman Zeynalov öz imzası ilə də diqqət çəkib. Toxunduğu mövzular, qaldırdığı problemlər gənc müəllimin gələcək karyerasında mühüm rol oynayıb. Belə ki, rayonda kadr təyinatları zamanı Süleyman Zeynalovun ictimai fəallığı, istənilən bir hadisəyə özünəməxsus məntiqli yanaşma tərzi nəzərə alınıb. Bunun nəticəsi olaraq Süleyman müəllimə Ağdam rayonunda “Lenin yolu” qzetinin baş redaktoru, Ağdam rayon Partiya Komitəsinin ikinci katibi, Ağdam rayon İcraiyyə Komitəsinin sədri kimi vəzifələr həvalə edilib.\nHarada işləməsindən asılı olmayaraq Süleyman müəllim həmin sahədə ən yüksək göstəricilərə nail olub. Çünki o, nöqsanlara göz yummayıb, tənqid etməkdən çəkinməyib və haqq-ədaləti əldən verməyib.\nTələbkar olduğu qədər də mülayim, mərhəmətli, həssas olan Süleyman müəllim ona pənah gətirən insanları heç vaxt naümid geri qaytarmayıb, əlindən ğələn köməyi əsirgəməyib. O, insanlara həmişə düz yol göstərib, düzgün yönə istiqamətləndirib. Elə buna görə də xeyir-şər məclislərində Süleyman müəllimi el ağsaqqalı kimi qarşılayıblar, ona böyük ehtiram və hörmət göstəriblər.\nYaşadığı bir ömürdə Süleyman müəllim təvazökarlığı, sadəliyi, zəhmətsevərliyi ilə insanlara nümunə, örnək olub. Milli dəyərlərə, adət-ənənələrimizə xüsusi önəm verən Süleyman Zeynalov təkcə ailədə, qohum-əqrəba arasında deyil, bütövlükdə rayonda milli ruhlu kamil bir insan kimi böyük nüfuza sahib olub.\nSüleyman Zeynalovun 16 illik fəaliyyəti Ağdamın məşhur 1 nömrəli orta məktəbi ilə bağlıdır. Bu təhsil ocağının inkişafında, ən yüksək göstəricilərə nail olmasında, respublikanın orta təhsil ocaqları arasında birincilər sırasına çıxmasında Süleyman müəllimin əvəzsiz xidmətləri olub. Bir ziyalı kimi Süleyman müəllim bütün varlığı ilə bu məktəbə bağlanıb. Bəzən elə hallar olub ki, Bakıdan, Moskvadan gələn jurnalistlər öz yazılarında bu məktəbi “1 nömrəli” kimi yox, “Süleyman Zeynalovun məktəbi” kimi qeyd ediblər.\n1 nömrəli məktəbin direktoru olduğu dövrdə Süleyman müəllim gərgin iş rejimində çalışmasına baxmayaraq elmi yaradıcılığına da vaxt ayırıb. Azərbaycan Pedaqoji İnstitutunun aspiranturasında qiyabi şöbədə təhsil alan Süleyman Zeynalov 1966-cı ildə namizədlik işini müvəffəqiyyətlə müdafiə edərək pedaqoji elmlər namizədi adına layiq görülüb.\nSüleyman Zeynalov təlim-tərbiyə problemləri, məktəbə rəhbərlik və nəzarət məsələlərinə dair 19 kitabın, 500-dən çox məqalənin müəllifidir.\nOnun qüsursuz xidmətləri zaman-zaman dövlət tərəfindən lazımıca qiymətləndirilib. Süleyman Zeynalov “Qırmızı Əmək Bayrağı” ordeni, “SSRİ-nin maarif əlaçısı”, “Qabaqçıl maarif xadimi” döş nişanları, “1941-1945-ci illərdə Böyük Vətən müharibəsində fədakar əməyə görə”, “Əmək veteranı” medalları ilə təltif olunub, “Qabaqçıl ali məktəb işçisi” döş nişanına layiq görülüb.\n1974-cü ildən Süleyman Zeynalov Xankəndi Pedaqoji institutunda tarix fakültəsinin dekanı vəzifəsində işləyib. Milli meyarlarımızın yad təsirlərə məruz qaldığı Xankəndi şəhərində Süleyman müəllim azərbaycançılıq prinsiplərinin qorunub saxlanılmasında sözün əsl mənasında böyük fədakarlıq göstərib. Bu institutdakı bütün fəaliyyəti dövründə o, erməni müəllim və tələbələrinin milli zəmindəki niyyətlərinə qarşı amansız mövqedə dayanıb. Hələ sovet rejiminin amansız olduğu bir vaxtda Süleyman müəllim erməni həmkarlarının torpaq iddiası ilə bağlı “sətiraltı eyhamlarına” böyük qətiyyətlə və cəzarətlə, özü də açıq şəkildə cavab verib.\nMəhz həmin ərəfədə komsomol və partiya xətti ilə azərbaycanlı tələbələrə haqsız yerdən ləkə yaxmaq istəyəndə Süleyman müəllim əsl Azərbaycan kişisi kimi sinəsini qabağa verib.\nBeləliklə, Süleyman Zeynalov Xankəndi Pedaqoji İnstitutunda təkcə üzərinə düşən rəsmi vəzifəsi deyil, həm də bir kişilik missiyasını həyata keçirib.\nMəlum 1988-ci il hadisələrindən sonra Xankəndi Pedaqoji İnstitutunun Azərbaycan bölməsi Şuşaya köçürüləndə də Süleyman Zeynalov mövcud dövrün rəhbərliyini qətiyyətsizlikdə tənqid etməkdən çəkinməyib, haqlı ittihamları ilə onlardan cavab istəyib.\nSüleyman müəllim həyat dolu, vətən sevgili bir insan olub. Qarabağda baş verən hadisələr onu heç vaxt rahat buraxmayıb, mənən əzib, sıxıb, ürəyinə əzab verib. Elə bəlkə də onu 1994-cü ilin sentyabrında bu həyatdan aparan xəstəliyinin üstünə gələn dərd idi.\nTanrı hər kəsə bir ömür payı bəxş edir. Onu necə yaşamaq isə insanın özündən asılıdır. O kəslər xoşbəxtdir ki, əbədiyyətə qovuşduqdan sonra həyatın keşməkeşli, ömür yollarının ucsuz-bucaqsız yollarında qoyduğu izlər özündən sonra gələn nəsillər üçün örnək olur. O kəslər xoşbəxtdir ki, kamilliyə aparan yolun bütün sınaqlarından üzü ağ çıxaraq müdriklik zirvəsini fəth edir və özündən sonra işıqlı xatirələr qoyur. Bu baxımdan Süleyman Zeynalovu da bu dünyanın xoşbəxtlərindən saymaq olar…


LENT.AZ - Natavan Həbibi ilə evlənən tanınmış reper DANIŞDI - YENİLƏNİB\nNatavan Həbibi ilə evlənən tanınmış reper DANIŞDI - YENİLƏNİB\nN.Həbibi ilə ailə quracaq reper Dado Lent.az-a açıqlama verib: "Bəli, ailə qururuq. Bu yalan xəbər, nə də klip çəkilişidir. Bilirəmki indi bizim ailə quracağımız xəbərinə də inanmayanlar da var. Sizi 100% əmin edə bilərəm ki, heç bir şey yalan deyil. Biz xoşbəxtik, ailə quracağıq. Allah bütün subaylara bu günü qismət eləsin".\nLent.az Qafqazinfo-ya istinadən xəbər verir ki, Natavanın mediadan gizlətdiyi şəxs məşhur repçi Dado Əliyevdir. Bundan başqa, repçinin əsl adı Səiddir və fotodan göründüyü kimi stol üzərində onun rəsmi adının baş hərfi, yəni “S” qeyd olunub.\nBu məqamda qeyd edək ki, cütlük mərhum repçi Hüseyn Dəryanın xatirəsinə həsr olunmuş “Yat, dostum” adlı duet oxuyublar və birlikdə klipə çəkiliblər.\nMüğənni Natavan Həbibi ərə gedir. Lent.az Qafqazinfo-ya istinadən xəbər verir ki, bir müddət əvvəl nişanlanan müğənni subaylığın daşını atır. Həbibi rəsmi instaqram səhifəsində foto paylaşıb. Şəkildə Natavanla nişanlısının əlləri əks olunub və müğənniyə evlilik təklifi olduğu qeyd olunub. Müğənni həmin təklifə müsbət cavab verib.


Premyer Liqa və Divizon klublarının yeni maliyyə mənbəyi tapıldı\n3 Mart 22:20 Azərbaycan Futbolu 1 831\nAzərbaycan Premyer Liqasının yeni titul sponsoru bəlli olub.\nSportinfo.az bu barədə informasiyanı AFFA-dan əldə edib.\nRedaksiyamıza daxil olan məlumata görə, bu haqqın “Azərlotereya”ya verilməsi praktiki olaraq razılaşdırılıb.\nŞirkətlər qrupu həmçinin Türkiyənin ən aparıcı lotereya oyunlarının təşkilini həyata keçirir.\nİtalyanın məşhur oyun operatoru “Sisal SpA” ilə ortaq təşəbbüs quran “Demirören Holding” 2019-cu ildə Türkiyənin milli lotereyası “Milli Piyango”nun yaxın 10 il üçün əməliyyat hüquqlarını əldə edib.\nİqtisadiyyat Nazirliyi ilə sözügedən şirkət arasında bağlanmış razılaşmadan ölkə futbolu da bəhrələnəcək. «Demirören»in idarəetməsinə veriləcək idman mərc oyunları operatoru AFFA ilə tərəfdaşlıq müqaviləsi imzalayacaq.\nŞirkət futbol sektorundan əldə edəcəyi vəsaitin müəyyən bir hissəsini federasiyanın hesabına köçürəcək. Həmin vəsaitin əsas hissəsi Premyer Liqa və I Divizion klubları arasında bölüşdürüləcək.\nHazırda bununla bağlı detalların üzərində iş gedir. Biz də bu istiqamətdə araşdırmalarımızı davam etdiririk və yeni bilgilər əldə edən kimi oxucularımızı məlumatlandıracağıq.\n"Aparıcılı futbolçuların yoxluğu "Qarabağ"a təsir edəcək, amma..."


Bakıda maşın itələyən polislərin videosunu yayan gənc həbs olundu – VİDEO » May.Az - Xəbərlər, ən son xeberler, Azerbaycan xeberleri 2021, xeberler bugun Azərbaycan və dünyada baş verən ən son xəbərlər\nBakıda maşın itələyən polislərin videosunu yayan gənc həbs olundu – VİDEO\nBakının Nərimanov rayonu ərazisində yolda qalan avtomobili itələyən polislərin videosunu çəkərək sosial şəbəkələrdə yayan gənc həbs olunub.\nAvtosfer.az-ın hüquq-mühafizə orqanlarından əldə etdiyi məlumata görə, bu video oktyaörın 27-də Heydər Əliyev prospektində çəkilib. Videonu çəkən gənc polislərin texniki nasazlıq yaranmış «Mercedes» markalı itələməsini gülüşlə qarşılayıb və onların bu hərəkətini ələ salmağa çalışıb. Bu video yayılandan iki gün sonra saxlanılan gənc xuliqanlıq əməlinə görə məhkəmə qarşısına çıxarılıb və 15 gün həbs cəzası alıb.\nAvtosfer.az-ın əldə etdiyi məlumata görə, həmin şəxs 1993-cü ildə Bakıda anadan olmuş, Xətai rayon sakini Mahmudbəyli Seymur Məmməd oğludur. O, hazırda Daxili İşlər Nazirliyinin İnzibati həbs olunanların saxlanma məntəqəsində cəzasını çəkir.\n23 YPX-nin zorla saxladığı avtoş həbs edildi - Video\nPolis mayoru vətəndaşı təhqir edərək, həbs etdirdi (VİDEO)